Kawl mi an har lo kan ti nak si lo in Ralkap nih uk ciocio ah kawl mi le tlangcungmi kan sining aadannak kha theihthiam khawh an izuam bal lo. – Hakha Cherry\nKawl mi an har lo kan ti nak si lo in Ralkap nih uk ciocio ah kawl mi le tlangcungmi kan sining aadannak kha theihthiam khawh an izuam bal lo.\nA tu lio acang mi thil ah khuadawm nih aphanhmi muih nak le zatlak nak lawng te ruah ah cun thaw a pit. Thaw hun ichuah pah in minmei a ki kamhtu ceunak tete ruat ve hna usih.\nTutan dothlennak ah a hmunhma ah ka um kho lo, lam hla in ka cuanh i hihi cu dothlennak kan tei rih hlah hmanh seh law kan ihlawknak thil an si tiah ka ruah mi thil pawl an um len. Cuhna lak ah a pipa tiah ka ruah mi pahnih te hun langhter ka duh.\nKhuapau Dothlennak ruang ah Kawlrawn um mi nih tlangcungmi kan rak temtuarnak le mah tein khuakhan lairel khawhnak nawl kan halnak a ruang an theihthiam cang ti mi le Tuluk thilchuak cawk hrial (boycott) in mah khua le ram a chuak mi thil lawng cawk/hman ding ti in hun aupi cio mi kong hi asi.\nKawlram a thang mi le Art/Literature/Film/SocialWork fields pawl ah kai teltum, bu cawlcanghnak pawl ah ka active ngai tawn caah kawlram ah cun network kau ngai ka ngei. Cu network pawl ah cun tlangcungmi asi lo mi kawl mi hi a tam lei cu an si peng tawn. Tikah tlangcungmi kan temtuarnak kan harnak kong kan chim tik paoh ah nanmah lawng a tem mi nan si lo kawl mi zong a har mi tampi kan um ve ko ti hi an ka ti tawn mi asi. An chim duhnak cu Ralkap tha lo hna ruang kawlmi hi nan kan huat, kawlmi ah a sifak mi le a thangcho lo mi kan tampi ve ko ti khi asi peng.\nKawl mi an har lo kan ti nak si lo in Ralkap nih uk ciocio ah kawl mi le tlangcungmi kan sining aadannak kha theihthiam khawh an izuam bal lo. Asinain a tu cu, an mithmuhnak khuapi chung ah meithal thawng an hun theih, ralkap nih chun he zan he duh paoh in an um hnawh cang hna hnu in ahlan i an itheihter lo mi vialte kha pheh awk tha ti lo in an ifiang cang.\nAhlan an Kawl le Tai-Hin-Ta ti in a then tu chung in Kawl zong Tai-yin-ta pakhat kan si ve tiah a pom mi an tam deuh ngai cang. Cucu mah ka hawile an fb status le GSCN cawlcanghnak le, CRPH post i an comment pawl ah hmuh khawh asi. Cu pin ah adang Tai-Yin-Ta cu Thantar (Flag) an ngei dih kan mah kawl miphun lawng a ngei lo mi kan si ti in Thantar zong an suaisam lem mi ah hmuh khawh asi. Burmanization kan doh lai tiah an mah kawl mi cheukhat sin in hun theih asi cang tik ah hihi kan Ram caah Khuapau Dothlennak nih a chuah pi mi thil tha ngai pakhat asi tiah ka hmuh.\nApahnih nak ah Tuluk thil Boycott tuah in kan ram chungchuak thil hman ding ah a aupi mi an tam chin thluahmah cang. Kawl ram chuak mi thil pawl zong cazin an tuah i an hun phozar len cang. Culak ah Laitlang ah tah kan ram chuak thil zei pawl dah a um ti hi aka ruah ter.\nZaran nih eidin bik mi facang, chiti le pe tbk Kalay le Monywa/Mandalay lawng te in an hun kan ngalh. Kan tlanglo facang pawl nih chungkhar pakhat a kum in akan khimh maw? Mehhang Tisik anhnah tling in a chuak maw? Thingthei tah phuntling kan ngei maw? Kumkhat chung ah thingthei phun zeizah dah kan ei khawh?\nLai khuate tam ngai cu ka rak phan bal ve i laitlang ah a chuak mi a um lo ti ruahnak hi ka ngei ti lo. Khua khat le khuakhat a chuak mi thingthei le eidin aadang cio i tuak ah cun aphun cu atling ngai ko. Asinain lam le sul chanbau ruang ah marketing kan tuah khawh lo caah hmunkhat ah atling in kan hmuh khawh hna lo mi asi tiah ka ruah.Shan lei nih an ngeih mi ninga ah vawikhat bazaar kai ni (ငါးရက်တစ်စျေး) tibantuk khin Hakha si lo le anaihnak bik khuapi pakhatkhat zong ah um kho ve seh law zarhkhat vawikhat tel Khuate kip in mah le cinthlak cio zuarnak hmunhma hna iser kho seh law atha tuk lai tiah ka ruah.\nAsilole Rangon ah an tuah tawn mi Farmer’s Market ti bantuk in Hakha khuachung le anaih nak khua in dum le lo ngei tu hna nih an cinthlak le nga le sa hna hmunkhat ah hun kan zuar piak hna seh law mipi ca zong ah eidin thim awk tam ngai a um ko hnga ti khi ka ruat tawn.\nEi le din lawng zong si lo in buk, sei, sawng, tuhmui, namtawng tibantuk inn chungkhar le khuasaknak ca a herh mi thilri pawl zong tuluk ta hman ti lo in mah te in ser chuah than siseh law ava tha tuk hnga dah. A tu ah mitlawmte lawng aum cang mi zungthiam hna sin in cawn than khawh asi rih. Ka phanhnak khua ah ka chimh tawn hna tik ah Hriphi lak a har, rua le mau kawl a fawi ti lo, pawcawmnak ah aa kite lo tibantuk lawngte ka rak theih tawn. Aa kite ding in zeitin kan tuah hna lai ti alam kawl caan asi cang.\nThiamtak hna zong nih kuttah lawng si lo in man fawi deuh in zuar khawh ding ah thiamsin he ti in zapi zaran hman ding hni, puan aphunphun chuah ding. La cin le labuh tehna zong kan thlau nak asau cang i ahram thawk caan a cu cang ko lo maw? Atak ah cun 2020 lio te in Aidii nih thiamsin dirh kan itim nain Covid nih akan hloh i a tu cu MAL le a hmawm mi hna ruang ah a zual cang. Hmailei zeitin kar kan hlan lai ti cu kan ruat cuahmah ko.\nChimduhnak cu adang si lo in tuluk thilri hmang lo in kan um khawh tuk ding asi ko lo maw ti hi asi. Tutan thil sining ah kan cung i an lungput cu fiangphut in alang ko (ahlan ah athei lo mi an um len hmanh ah). Kan ka le kan FB in Tuluk kan ti len tung hna i kan phaisa hmuh mi paoh an thil cawknak ah akal ah cun asi kho deuh lo.\nPau Dothlennak ruang ah Mipi caah hmantlak mi hman nuam mi kan ram thilchuak atam chinchin nak ding ah lam sialtu pakhat asi tiah ka ruah.\nCu hna cu muinak le ngeihchiatnak in akhat lio mi thil sining ah athat lei in ka hmuh khawh mi hna an si. Nangtah zeitin na hmuh? Ka hrawmh ve te. By-Aidii Anna Biak Tha Mawi\nHodah kan Ram le Miphun Aa Zamtak Lai?\nThawngchia Lakah Thawngṭha.Kan ram buainak ruang ah awlokchong in kan um dih lio a si.


Chawva lei le cacawn fimthiamnak lei hlawhtlin na duh taktak ahcun na haa cang rial bu le a lam kip in intuarnak na tem hmasa hrim a hau lai – Onlinenungak\nChawva lei le cacawn fimthiamnak lei hlawhtlin na duh taktak ahcun na haa cang rial bu le a lam kip in intuarnak na tem hmasa hrim a hau lai\n[Success] – teinak, hlawhtlinnak na hmuh khawh nak dingah zei dah na tuah? Na thlen a chuak bal maw? Lung rethei taktak in khua tuak tan in na um bal maw? Intuarnak zei tel na ngeih mi a um cang maw? Haa cang rial bu le mitthli tla buin zuamnak hna na ngei bal cang maw?\nChawva lei le cacawn fimthiamnak lei hlawhtlin na duh taktak ahcun na haa cang rial bu le a lam kip in intuarnak na tem hmasa hrim a hau lai.\nMah pa hi vawilei pi nih a min kan theih hlan ah a rak tuar ing ngai ta ve. Journalism a cawng i Degree a lak lai te subject 2 ai duh ah a ngol diam. Lai tuak in tuak ahcun a pam kho taktak khi a si. Hollywood ah ka lut lai tiah biakhiahnak a tuah. Ai zuam len nain a lut kho colh ti lo. Cucaah, thilri thial (furniture removal) rian hna a tuan ta. Cun, El Pollo Loco (The Crazy Chicken) ti mi Restaurant ah customer lemnak an tuah mi ar thil thuam (chicken mascot) ai hrut le ni lin sa taktak 42.2* F lak ah El Pollo Loco sign an tleih ter. Cu bantuk lam bi tein a lut ko nain ai zuam ai zuam le ni hin ni ahcun heavyweight Hollywood star minthang Brad Pitt tiah zapi nih kan theih dih.\nHling lak na kal hnasa lo cun pangpar lam hna zulh colh nai timh ahcun lam phok zulh a duh mi minung na si kha mah tein i hngalh khawh a si. Sang Hre


Mizei Hmanh Tih Mi Ka Nei Lo Ralhrangbu Caah Khuabawi Ka Tuan Lai — Salai Ephraim Thawngpang\nMizei Hmanh Tih Mi Ka Nei Lo Ralhrangbu Caah Khuabawi Ka Tuan Lai\nMagway ramthen Yesakyao peng ah mizei hmanh ka tih hna lo, keimah pumpak nih khuabawi ka tuan lai tiah a tler hrotu khuabawi thar U San Lyin cu nizaan ah meithal in thah a tong.\nA luancia thlakhat hrawngah Yesakyao peng Tharse khuakomh khuabawi U Ngian San rian a chuah hnu ah U San Lyin nih khuabawi ka tuan lai tiah khuachungah ah a au hnu ah October ni 1 ah meithal kah in thah a tonnak hi a si.“Yesakyao peng Tharse khuakomh palik sin thawng petu,khuabawi thar U San Lyin cun fimhlawm in hmalak nak kan tuah” tiah Yesakyao PDF phu hna nih October ni 1 zaanlei ah cathanh an chuah.\nYesakyao peng chung khuabawi dihlak nih September 30 tiang hnu bik chia in rianngol ding ah Yesakyao PDF nih ralrinnak pek an si, cu ralrinnak nawl a zullo mi cu ralrinnak pek chap si ti lo in doh in hlohthlau an si lai tiah an rak langhter.\nCun Yesakyao peng ah nizaan October 1, chunhnu suimilam 2:39 hrawngah khualuhnak gate a checkhlat dingah a kalmi ralhrang phu hna cu bomb puahhnawh an ton caah tat-kyat-gyi pakhat a thi, minung pali nih hliam an tuar tiah Yesakyao PDF nih nizaan cathanh ah an langhter chih.\nChin MP Aicuh Mi A Tu Mizoram Um Mi Hna Nih Chin Ralzam Pawl Um Nak Camp Hmanh An Pal Duh Lo →\n← Ralhrangbu Nih Mithat Lai Nawng Misual Thonginn In A Chuahter Hoi Cang Hna


U.S Nihcun Caan Rau Lo Teah Covid-19 Vaccine An Hman Khawh Cang Lai - Khuaruah Har News\nU.S Nihcun Caan Rau Lo Teah Covid-19 Vaccine An Hman Khawh Cang Lai\nU.S ram cu kan theih dih cio bangin vawleicung ram ah Covid-19 zawtnak kai an tam cemnak ram a si. Hmanh sehlaw U.S ram nih cun caan rauh lo teah Covid-19 Vaccine an hman khawh cang lainak kong cu expert Anthony Fauci nihcun friday nizan ah khan parliament member hna sinah a chim.\nDr. Anthony Fauci, director of the National Institute for Allergy and Infectious Diseasea Center, nih House Select Subcommittee on the Coronavirus Crisis hna sinah report a pek. Mah ti hin an sinah cun a chim; “Mizeihmanhnih testnak zohchunnak ngeih lo ahcun a him taktak maw taktak ko quarantee an pe kho lai lo, hmanh sehlaw ralring taktak in mah Vaccine hi thla rau lo teah kan hman khawh hrim lai tiah a chim.\nDr. Anthony Fauci nih Covid-19 vaccine cu tuah hin hneksaknak phase 3 kan neih cuahmah lio a si tiah a chim. Ramsa le minung tiangin hneksaknak kan neih cia mi ah hi vaccine cu kan lung a hmui taktak tiah achim fawn. U.S ah Covid-19 zawtnak June thla thawk in biatak tein a karh cuahmah lio caan ah hi bantuk thawngpang theih cu U.S mipi caah cun thawngpang ttha taktak a si.\nJohn Hopkin Report nih alanghter ning ahcun U.S ram ah khin Covid-19 zawtnak kai minung 4,500,000 le a thi mi 150,000 an um cang tiah theih a si. U.S ram cu nikhat hnu nikhat in zawtnak karh ko hmanh sehlaw anung mi Pathian bomhnak thawng in caan rau lo teah Covid-19 vaccine an hman khawh cang lai caah khat te lei ahcun hna ngam ngai ngai an si. U.S nih biatak tein a hman khawh ahcun vawleicung pumpi caan rau lo teah an phan dih cawlh ko lai tihi mi tami zumh cio mi a si. Ref: V.O.A Burmese News\n← Dawtnak in thawngttha ngaih kan sawm hna\nTuni Australia Kan Lai Mi Sin In Thihnak Thawngpang Theih Cu Ngaih A Chia Hringhran Ko Mu →\nPhaisa leiah arumtukmi nasi ruangah maw Brand asimi thiltha lawng na hruk tiah bia an halnak dawhtakin arak lettu Smile\nUpdate: Phakanh Suikhor Nih A Cimh Mi Hna Ruak 219 An Phan Cang\nA Pawi Tak Tak: Pa Ngun Dawt:A cal a dep dih caah”Yangon” siizung ah kalpi ding in timtuah nak an ngei’Thlacam bawm cio u sih\nKum 13 nghachianute tlau ning le thihning cu ngaihchia taktak khi a si\nIrrawaddy Tiva Ah A Zuangmi Faphir Unau Lak Ah Ruak An Hmuh Lo Mi Cu Kawl Ti Lo Ding in Biakhiahnak Tuah A Si cang\nBoxing champion Mayweather he thongh ka duh tiah UFC champion Khabib nih a chim\nKum 50 in ithlau hna hmanhsehlaw phaisa ruangah siloin dawtnak ruangah tthitumhnak atuahtu nuva


BREAKING NEWS: Ralkap nih Cozah Nawlngeihnak an chuhnak kong Min Aung Hlaing nih a fianternak biathanh a tuah than Cang – Kawltu Team\nBREAKING NEWS: Ralkap nih Cozah Nawlngeihnak an chuhnak kong Min Aung Hlaing nih a fianternak biathanh a tuah than Cang\nNote:A dongh tiang tha tein van rel.\nNihin kan ram uknak kong ah rammi he pehtlai in Ralkap kan dirhmun cu ‘rammi a pakhatnak’ ti mi kha a hramthawk tein nihin tiang kan dirpi. Rammi nih an hngah mi Party tling Democracy phung cu rammi he i ceihmai le upadi ning in tawlrel ding ti mi ramkheel nunphung he dai le rem tein thlenremhnak kan tuah.2010 Democracy thimnak siseh, 2015 Democracy thimnak siseh, cun 2012 le 2017 Caan karlak thimnak zong tluang tein kan tuah khawh. Hi thimnak hna kan zoh tik ah buainak ngan um lo in chimtlak lo buainak tlawmpal lawng an um. Cu buainak hna zong cu Thimnak Commission le tuanvo ngeitu hna nih buaibainak um lo in an siamremh khawh. Party tling Democracy kan hman tik ah a fianghlang mi thimnak hi a nunnak a si. A za long i a fianghlang mi thimnak a si lawng ah rammi duhnak kha a langhter khawh lai.\n14-1-2021 ah Ralkap Hluttaw MP pawl hna le ramkheel party pawl in MP pawl 203 hna nih 11-1-2021 ah Phunghram ning in Pyidaungsu Hluttaw Lakhruak auhpiak ding in an nawl i an hnon mi cu Phunghram he aa kalh le kalh lo zohfel ding in cathanh kan chuah. 20-1-2021 ah Ralkap nih thimnak kong ah kan hmuhning le, ningcang lo mee um khawh dawh a si zia kan chuah mi hi a za a long i a fianghlang mi thimnak result kha ruahthur awk um lo tein rammi nih cohlan khawh nakding ca ah a si. Thimnak Commission nih fianter ding le a za a long i a fianghlang mi thimnak a si zia a langhter khawh ahcun rammi nih an duh mi Democracy kha a lang lai i, cun Ralkap le ramkheel party hna zong nih rammi hna he kan cohlan khawh lai. Ram le rammi hna mithmai kha zoh in Pyidaungsu Hluttaw nih siseh, Rampi cozah nih siseh, Thimnak Commission nih siseh, a lam kawl in an hmuhning cathanh chuah ding hna kha kan rak tuah mi a si. Ralkap nih hi cathanh vialte kan tuah mi hi fianter ding in Ramkomh Cozah nih Amyothar Kakuaizi neh Lungchungzi Council Meeting auhpiak ding in kan hal hna tiah a chim.\n2020 November 8 ah tuah mi thimnak ah a biapi bik a si mi mee cazin hna cu faktuk in i dannak a um mi kha Pyidaungsu Commission nih fianternak tuah an duh lo. Pyidaungsu Hluttaw Laakhruak auh in fianternak tuah ding in kan hal hna nain an tuah duh lo. President kha Lungchungzi Council auh in fianternak tuah ding voi hnih kan chimh nain a duh lo.\nPyidaungsu Commission kha a thar in form than i mee cazin zohfelnak tuah ding le tuah awk tuah ding pawl upadi he aa tlaak in tuah ding.\nAtu ah kan ton cuahmah mi Covid tlaangrai runvennak hi felfai le biatak tein ka tuah lai.\nCovid tlangrai ruang ah a tla mi sipuazi rian pawl hna kha a ran khawh chung in ka tlopbul lai.\nRampumpi zungzal remdaihnak hmuh khawh nakding ah rampumpi kahngolnak lungtlinnak cahreen ning in a si khawh chung in tuanchuah kaa zuam lai.\nCaan Karlak uknak nawl phung chuah mi ning in rian ka lim ahcun a zalong i a fianghlang mi Party tling Democracy thimnak kan tuah lai i teinak a hmu mi party kha Democra phung ning in tuanvo pek khawh nakding pehzulh in ka tawlrel lai” tiah a thanh.Ref: MWD TV Source: The Hakha Times.\n← BREAKING NEWS: KAWLRAM cu Ralkap Uknak ah a Lut Than (Ralkap lei nih an Chim ve Mi)\nBREAKING NEWS: US President Biden nih Fak tak tak in Kawl Ralkap a Hrocer →


Rakhine State Chungum Mi Rohingya Pawl Hna Cu Kawl Palik Nih Rakhine Ramri Lamh Zong An Senhti Hna Lo — Salai Ephraim Thawngpang\nRakhine State Chungum Mi Rohingya Pawl Hna Cu Kawl Palik Nih Rakhine Ramri Lamh Zong An Senhti Hna Lo\nKawlram chung Rakhine state chungah a um cuahmah mi Rohingya miphun pawl hna cu Kawl cozah nih Rakhine state in a kawlram chung lila a si mi hmun dang kal zong an senhti hna lo.hi ruangah nizan naite ah khan Rakhine ram chungah a um cuahmah mi Rohingya miphun minung 30 hna nih cun Rakhine ram in kawlram khuapi a si mi Yangon khuapi ah kal a tim mi minung 30 hna cu palik nih an tleih hna tiah theih a si.\nKawlram palik nih Rohingya an tleih mi hna chungah hin minung 21 hna cu puitling an si i,a dang minung 9 hna cu hngakchia kum tlinglo hna an si tiah Human Rights Watch nih thanhnak a tuah.cu pin ah Kawl cozah nih nih cun an dihlak in kun 2 chung bak thonginn chungah khua caan rel dingin biachahnak zong a tuah piak cawlh fawn hna tiah a chim.\nCun,atutan i Kawl palik pawl hna nih Rohingya minung 30 a tlaih mi hna cu phungning tein an kong ceih piak a duh lo pin ah Rohingya lei in a dirtu ding lawyer(biaceihtu) zong a pe duh fawn hna lo ti a si.Rohingya pawl hna nih Yangon an kal khawh nak ding caah a thli in a deu “identity card” an ser caah tleih mi an si.an mah konghe pehtlai in mi zei hmanh lawyer dir khawh an si lai lo tiah kun 2 chung thongtla dingin biachahnak an tuah piak hna tiah Human Rights Watch nih a chim.\nCun,an tleih mi hna chungin hngakchia minung 8 hna cu Yangon khuapi chungah an tuahmi “training school” siang inn ah chiah cawlh an si.a mah belte an lak ah hngakchia kum 5 minung a um i cu hngakchia te cu a Nu sin ah thong inn ah chiah chih a si.atutan an tleih mi hna Rohingya miphun hna nih cun Rakhine state chungum cu kan caah hmunhim a si lo caah Rakhine ram in le Yangon khuapi chungah um nak kawl dingin kan rat mi a si tiah an chim.\nTagged Rakhine State Chungum Mi Rohingya Pawl Hna Cu Kawl Palik Nih Rakhine Ramri Lamh Zong An Senhti Hna Lo\nPawpi Aung La Nsang Cu Thlachiat A Ruat Deuh Loh.Tuantuk Ah A Tei Le Kan I Ngeihtluk In Zoh Manh A Si Ne Loh →\n← Turkey Cu Arab League Ram 22 Hna Le Germany Le France Nih Hrem An Timh Ko Cang A Ruang


Voikhat te hmanh sungh lo in avoi (25) nak Laliga Champion a co tu Barcelona – LAICOMM\nBarcelona nih an club caah a voi (25) nak Laliga Cup cu Dipotivo i an celhtuar ah teinak an hmu. Laliga Champion an si nak ah kumkhat chung sungh nak a tong bal rih lo. Chuih ding a tang rih mi puai (4) chung ah puaikhat hmanh an sungh lo ah cun tukum season ah voi khat hmanh sung lo tein Laliga ah record thar tial ding an si. Dipotivo Club he an i celhnak zong ah (2-4) in an teihna. Goal khat nak ah Cotinho nih a khumh i, Messi nih Hat-trick a goal i an tei hna caah Barcelona club ah a um bal rih lo mi record thar an tial.\nDipotivo an coach a si mi Sidof nih Barselona he an i celh hlan ah Messi cu kan i ralrin taktak a herh ko tiah a rak Dipotivo he an i chuih ah Messi nih hat-trick a goal hna i Laliga ah goal (32) tambik a nei mi a si cang. Cun Golden boot laksawng ca zong ah M. Salah nak in goal tam deuh a nei cang. Laliga ah kum (7) chung goal (30) in a cung lei a goal hmasa mi record thar zong a tial chap.\nA luancia zarh ah Barcelona nih Sevilla cu Copadeal Cup ah an rak tei i champion an rak hmuh caah tukum chung ah Sil pa (2) a co kho mi dirhmun a phak nak cu a si. An Club tuanbia ah avoi (8) nak sil pa (2) an co kum zong a si. Barcelona nih chuih ding a neih rih mi puai (4) ah Real Madrid, Villarreal, Levante le Real Sociedad hna hi an si. Tukum chung Barcelona i an goal mi pawl zoh than tik ah Half-time hnu lei lawng tein tei nak an hmu deuh. An coach a si mi Valverde i a mi thlen ning pawl a dik ruang ah Barcelona nih teinak an hmuh deuh nak hi a si.\nCun Messi zong Barcelona he Sil a co mi (32) a si ve cang i amah he celh ti hawi a simi Iniesta he sil (32) a hmu kho mi dir hmun ah an um. Tukum dih in cun Iniesta nih dinhtak a timh caah captain dirhmun in sil a co than hna a si cun Barcelona ah record thar a tial kho than ding dirhmun a si.\nMessi le Iniesta nih an co timi sil pawl kan van langh ter chih.\nLaliga Cup (9)\nCopadea Cup (6)\nSpain Super Cup (7)\nChampion League Cup (4)\nIntertional Champion Cup (3)\nPrevious 2018 chungah Ronaldo nih a tuahmi khuaruahhar pa (10)\nNext Tinhmi Le Ruahchannak A Tlau Mi Hna Caah Bia Cah


CNA ralbawi Major Ngun Vung nih ram le miphun ca ah a nunnak a pek. – The Cherry Par\nCNA ralbawi Major Ngun Vung nih ram le miphun ca ah a nunnak a pek.\nCNA Ralbawi Major Ngun Vung Ralram ah Nunnak Liam\nNihin January 13 ah a cangmi Tonzang peng ralram hmun khat ah CNA ah Major tiang na phan. Ram le miphun caah thloh zong thloh khawh lo,kham zong kham khawh loin Na no lio caan tha vialte le na nunnak na pek. Atu Pathian sinah nai din cang mu. Kan tei ni ah na bau cang la. Lungfak hrinhran!\n← Min Aung Hlaing nih Namchanh in NCA a tuah ahcun, CDF, PDF le NUG a sawm bak hna lailo!\nMin Aung Hlaing le Ralhrang nih, Daw Aung San Suu Kyi aum ti lailo caah! →


Zualko; US Ram Ah Pu Thang Sui (Cungpi Pa) Nih Mual A Kan Liam Tak Ee – The Cherry Par\nZualko; US Ram Ah Pu Thang Sui (Cungpi Pa) Nih Mual A Kan Liam Tak Ee\nThih Dar Kan Tum! Indianapolis, IN USA Khuasa mi Pu Thang Sui (Cungpi pa) Hlamphei nih kal lei damlonak le a tulio tlangrai zawtnak in tuzanlei 2:10PM ( February 7, 2021 ) ah Methodish Hospital, Indianapolis in Mual a kan liam tak ruangmang cang ee. Ngaihchiatnak a tuartu Chungkhar, Khua mi le Dawttu vialte Bawipa Pathian tu nih hnem hram ko hna seh. Ngaihchiatnak hrawmpinak he- Zophei Family network of American\nTuzing zongah mithi pakhat kan ngei cang i, a tanglei ah hin relchap khawh a si. Dawtmi nulepa ulenau hna, Kan khrihfabu chungtel, kumkhua in kan pabik a simi Pu Mang Hre (92) (Hrang Chum Ling pu) nih zahan zaanttim 12:45am ah a dawbiktu Pa Pathian sinah zungzal ca in a kan dinhtaak caah khrihfabu kan ngaih a chia ngaingai.\n← IMF Chungtel Ram 190 Nih Ralkap Nih Nawlngeihnak An Lakmi Kong An Ceih Cang Lai\nSalai Ceu Bik Thawng: Mipi Lamzawhnak Dirpi/Telpi Hna Usih! →


Name Dr. CHAKADKIT THAENCHAIKUN\nLast Update : 2019-02-11 15:22:43\nM.Eng. in Electrical Engineering (Telecommunication), Mahanakorn University of Technology.\nB.Eng. in Electrical Engineering (Telecommunication), Mahanakorn University of Technology.\nGreen Network (Energy-Efficient Ethernet)\nNs3 – Network Simulation 3\nONOS – Open Network Operating System\n241-206 Introduction to Computer Networks\n241-460 Broadband Integrated Network\n241-462 Internet Engineering\n240-463 Telecommunication, Wireless and Mobile Networking\n241-360 Communication System and Networks\n240-361 Introduction to Queueing Theory\n242-360 Modeling and Analysis for Network Communications


Chuk Yuen Seafood - excellent classic seafood in Hong Kong - Tiny Urban Kitchen\nDecember 7, 2017 by Jennifer Che 4 Comments\n[…] Lung King Heen – 3 Michelin Star Dim Sum Kam Wah Cafe (Hong Kong style breakfast) Jen’s Guide – Best Places to Eat in Hong Kong for Visitors Lei Garden Hong Kong dim sum I Am Moving to Hong Kong! Yee Shun Milk Company – double skin milk pudding Social Place Hong Kong Chuk Yuen Seafood […]\nFishteria Wan Chai Hong Kong - Tiny Urban Kitchen says:\n[…] Hong Kong has long been known for its seafood. It’s not hard to find great Cantonese restaurants with live seafood tanks dishing up steamed whole fish, braised abalone, and all sorts of shellfish. […]\n[…] Best Places to Eat in Hong Kong for VisitorsMan Wah – 1 Michelin Star Chinese (Central)Chuk Yuen Seafood TSTLung King Heen – 3 Michelin Star Dim Sum […]


An interview for cubicfm (November 2014). The playlist and the interview disappeared from cubicfm, but there are other versions of the playlist at Deezer and Spotify.\nPublicado por Nicolás Díaz en 1:37 p.m.


Palek 100 leng nih ralkap duhlonak an langhter ve | The Chin Express\nPalek 100 leng nih ralkap duhlonak an langhter ve\nBuai lo tein ralkap duhlonak a langhtertu mipi ralkap le palek nih an kah thah hna hnu in Myanmar rampumpi ah palek 100 leng nih ralkap duhlonak an langhter ve i CDM an lut cang.\nAtutiang ah Yangon, Mandalay, Monwya, Myinchan, Mawlamyine, Dawei le Sagaing ah sandahpiahtu minung 54 leng an kah thah cang hna.\nYangon palek sakhan bawi Colonel Tin Min Tun, kum 54 nih, “cozah rianṭuan pawl nih an thokmi rampumpi CDM hi tha pek ka duh ve caah ka lahkhah le rian cu ka hlawt ve,” tiah a chim.\nCDM a lutmi palek vialte lakah rank sangbik asi.\n“Ralkap uknak tangah rianṭuan (ralkap caah rianṭuan) ka duh lo. Rampumpi palek vialte cu atu hi ralkap nih ningcang loin mipi hremnak le thahnawnnak caah a hman hna,” tiah a chim. Kum 31 chung palek rian a ṭuan cangmi si.\nPalek bawi CDM a luh cangka in a kuttang palek pawl zong an lut thluahmah ve.\nPalek Kyaw Lin Oo nih, “tuah awk asi ti ka hngalh ko buin ka tuah lo ahcun hmailei ah kaa ngaihchih sual lai,” tiah CDM a luhnak kong a chim ve. “Palek nakin mipi cungah dawtnak le titsa ka ngei deuh,” ati.\nA hawile palek 2 zong CDM an lut ve. An cunglei bawi nih an kawl hna i an chungkhar an tlerh hna caah atu hi an zaam i an i thup rih ko.\nNithumni ah Tanintharyi ramkulh palek 7 zong CDM an lut ve.\n“Ralkap nih upadi ning loin mipi tukvelh le thahnawn a kan fial caah kan duh lo. Ralkap nawlchuahmi kan zul kho lo,” an ti.\nNihnihni ah Kachin state ah palek 17 CDM an lut ve.\nChin state Hakha, Thantlang, Falam, Matupi, Tedim, Mindat, tbk. palek cheukhat zong CDM an lut ve hna.\nNaypyitaw palek 70 leng CDM an lut ve cang.\nFebruary thla thokka in atutiang ah rampumpi khuapi kip ah palek pawl CDM an lut thluahmah hna i an dihlak 100 leng an si cang lai tiah zumh asi.\nPalek upadi ning ahcun cunglei bawi nawlpeknak tel loin rian bau cu kum 3 tiang thongthlak khawh an si nain ram le miphun dawtnak he an pah chih.\nTu zarh thokka ahkhan Karen state i Hpapun pengah ralkap 12 zong CDM an lut ve i Karen hriamtlai phu KNU sinah an zaam.\nHmasa thawngpangFalam palek 15 CDM an lut\nHnu thawngpangCDM a tuah lomi cozah rianṭuan pawl rian phuah nan si te lai


Laiholh:Harnak le ngeichiat nak a tong ton’Mi hna nih kan theih a herh taktak(+video) – Onlinenungak\nLaiholh:Harnak le ngeichiat nak a tong ton’Mi hna nih kan theih a herh taktak(+video)\nTutan video ka van chiah mihi zumh tu hna kan caah le laimi kan ca ko ah hin a biapi mile theih a herh taktak mi a si minung tampi nih Pathian sin in kan ton mi thil tete hi kan i fiang ton hna lo caah ngeichiat nak ah kan i lak ton hna caah harnak hi kan tei kho ton hna lo’Mah kong he pehtlai in video chung ah a um mi video hi keimah nih ca in zeihman ka leh ti hna lai lo laiholh a si ko caah nan nih rak ngaih ve ding in le tthazaang lak ve ding ah kan sawmh hna a tang hi video a si.\nRelchap a duh mi hna caah a tang hi:\nCoronavirus ruangah harnak tongmi le thlahlawh tlawm deuhmi vialte cu US cozah nih Minung pakhat ah $1200 cio le ngakchia kum 19 tang paoh $500 cio pek a si.\nAvoi 2nak bawmhnak kong cu hmaizarh nikhat ni thawk in senate ah ceih hram an thawk cang lai. White House nih a chuahpi mi le Democrats pawl nih an chuahpi mi Ceihhmainak an ngei lai. White House le Democrats nih bawmhnak pek an duh. Republican Party chungah US rampi leiba tam tuk ngeih a duh lomi cheukhat nih pek a duh lomi an um.\nUnemployment benefit pek an si cang caah a herh ah an ruat ti lo, small business a thi dingmi pawl tu hi chanhchuah in rian ngei lomi riantuan ter an duh deuh.\nBawmhnak hi a tlangpi in um dawh a si. Asinain zeizet bawmh ding timi le Zeitin kan bawmh hna lai timi ah an buai deuh te lai. Salai Lairamthang\nA tang lei hi a dang si nan rel rih lo cun relchap ko uh:


Mon Mino Pawl an Ralthat Le An Cawlcangh Ning Cu A Mak Ko. Rianrang Te In Min Aung Hlaing Kan Thah Piak Hram Uh Tiah Lam An Zawh – Onlinenungak\nMon Mino Pawl an Ralthat Le An Cawlcangh Ning Cu A Mak Ko. Rianrang Te In Min Aung Hlaing Kan Thah Piak Hram Uh Tiah Lam An Zawh\nRianrang Te In Min Aung Hlaing Kan Thah Piak Hram Uh Mon Mino\nMon ramkulh Malamyine khuapi i mino pawl nih ralkap uk duhlonak langhternak an ngeihmi ah ralbawi Min Aung Hlaing that dingin vulei cung ram a hal. Cu hlei ah UN zong fak piin cawlcangh dingin an nor i Myanmar cozah cu ralkap si lo in CRPH an si tiah an ti.\nMon mino pawl cu an catar nganpi i put in duhlonak an ngei. Catar ahcun ” zaangfah te’n rianrang tein Min Aung Hlaing kan thah piak hram uh, kan cozah cu ralkap an si lo CRPH tu an si. myanmar ralkap mipi cu bawmh a hau Myanmar ralkap sinah ral thil zuar hlah uh” ti pawl an si.\nMipi nih ralkap uknak duh lo in lamzawh duhlonak an ngeihmi ah thil phun phun an hmang i cawlcanghnak phun phun an ngei. Tu tan i Mon mino pawl cawlcanghnak i an hal bangin a ngah lo a si le an cawlcangh dan ah mipi cheukhat an diriam tuk hringhran tiah theih a si.


David Lah thawnginn ah chia a si lai ti kong Dr. Sa Sa nih a thei bak in mah ti hin a chim\nTu lio kawlram thawngpang ah a linsa ngai mi le mi nih zeibantuk biakhianak Court nih a tuah lai tiah thei kan duh ngai mi cu kan vun thei cang, Saya David Lah cu luatnak hmuh seh tiah kan duh ngai mi le thla fakpi in kan cam piak mi a si\nNatein Court nih biakhianak a tuah mi kongah khrifa tampi kan lau. Natein zei poah hi Pathian nih zumtu le kan caah thil tha bik a tuah lai ti kha philh lo ding, Pathian bia zong a si.\nDr. Sa Sa nih mah bantuk thawngpang a thei hnuah, facebook ah ma ti hin a ttial. A ttial ning tein kan leh lai ” Ka hawi dawt le unau, Pastor David Lah & Ko Wai Htun.\nPathian cu kan cungah zungzal in zumtlak a si caah a min ka tthan tthat tthan. Teinak cu amah ta a si. Amen. Fet te in Pathian nan zumnak ruangah Pathian ka thanthat. Cun Pathian hmaiah tawider tein nan um caah zong ah\nMah kongah fakpi in a cawlhcang mi, international communities tiang nan sin ah lunglawm biak ka chim tthan, Cun vawlei cung ramkip ah um mi ka hawi le sin ah, nan thlacamnak vialte ruangah lunglawm bia ka chim tthan\nPathian dawtna, ngaithiamna, i remnak, dikna, hnangamnak, le rumnak vialte kan mipi le kan ram ah um zungzal ko seh. Amen. Halleluia. Credit- Dr. Sa Sa\nBe the first to comment on "David Lah thawnginn ah chia a si lai ti kong Dr. Sa Sa nih a thei bak in mah ti hin a chim"


Voikhat a thil tuah mi nih a nung chung hnawh awk tha lomi tuanbia chia a tial Actor Will Smith – Hakha Cherry\nVoikhat a thil tuah mi nih a nung chung hnawh awk tha lomi tuanbia chia a tial Actor Will Smith\nMihrut nih mirum kan upat hna nain mifim nih anmah nak fim kha an upat zungzal.\nTutan Vawleicung lemcang minthang American Actor Will Smith nih Vawlei cung minung hmuh hngan ah Chris Rock a benghmi nih a nun chung tuanbia chiahru a tial ai. Second pakhat chung a thil tuahmi nih a nun chung a nguh.\nCaantlai pa Chris nih Will Smith nupi cu a capo. Caan tlai cu mipi nuamhnak tuah kha a si caah a hawi capo ko. Will Smith nupi kha mi dam lo sii a hmangmi a si caah a sam a tlawng dih..Cucu Chris nih a capo tik ah Will Smith nih a celh lo i stage cung kai riangmang in Chris cu a begh ko.\nMi cheu nih Will cu a raltha bak. A nupi a dawt caah a si an ti nain Will aa ngaichih tuk. Vawlei mipi theih in Chris ngaihthiam kan hal. Kha zan ka ziaza le cawlcangh cu Academy Award co ding ah kaa tlak lo a ti. Will cu mipi lei uarnak vialte a tla dih.\nA bengh hlan a ngai ngai lai. Thil kan tuah tikah siseh bia kan chim tikah mah dihriamnak men kan chim mi nih kan mah lila ningzahnak a kan pek tawn.Crd-Tluang Ceu Thang\nTinam khuami hawidawt hna, nan ngaihchiatnak kan tuarpi ve hna.


Kan nunnak Bawipa | Radio Veritas Asia\nKan nunnak Bawipa\nVoikhatnak Bible - Hebrews 2:5-12\nThawngtha Bia - Mark 1:21-28\n“Nazareth khuami Jesuh, zeidah na kan duhnak a um? Kanmah hrawh duh ah maw na rat? Nangmah cu Pathian lamkaltu a thiangmi na si kha kan hngalh ko tung” tiah a ti. (Mk 1:22)\nNihin thawngtha kan rel, kan theih mi kan zoh tikah, Bawipa nih khuavang nih a tuahmimipa pakhat a damter nak kong kan hmuh. Mah mipa hi pumhnak innchungah a um ve i Bawipa cawnpiak nak thawngtha bia a ngeih ve zong kan hmuh (Luke 4:33).\nTuni kan chan kal ning le um tu ning kan zoh than tikah khuavang bantuk a si mi thil tampi kan i pumhnak hmun chungah kan hmuh khawh. Zeibantuk khi dah an si hnga kan ti a si ah cun, pumh caan ah tha tein Pathian bia ngaih duh lo in a phung men in i pumh sawh te hna, phone lawng zoh te hna, a thli te in pakhat le pakhat i chawnh te hna, pakhat le pakhat i ton duh men ruangah a phung men in pumh te hna,…. Hi bantuk hna hi chanthar khuavang tha lo an si ko.\nMark hi kan Bawipa Jesuh Khrih he a rak tlong leng mi a si lo. Sihmahsehlaw, a gospel chungin langhter a duh mi cu: “Jesuh Khrih cu cawnpiaktu dang hna he aa lawh lo nak kha a langhter duh nak a si”. “Phungbia cawnpiaktu saya pawl nih an cawnpiak hna bantuk khan si loin hmual ngei ngaiin a cawnpiak hna caah an khuaruah a har”(Mk1:22).\nBawipa hmai ah cun that lonak vialte a ther in an ther dih. Khuavang nih a tuah mipa zong nih dam nak a hmuh than nak sining kha mipi nih an hmuh tikah Bawipa cu an thangthat cio. Bawipa nih a tuah mi thil vialte cu Pathian sunpar lianngannak ca lawng ah an si.\nKan nih hna zong nih thil tha kan tuah ser nak hna cungah ruam kai ding zeihmanh a um lo. Pathian sunpar lian ngannak ca lawngah hmuitinh ding a si. Kan nih pakhat cio zong kan tlamtlin lo nak tampi a um cio ko. Bawipa sinah ap hna u sih.\nThla kan cam hnga ding mi cu: “Maw Bawipa, Taksa lei damnak le thlarau lei thianhlimnak run kan pek ko sawh” tiin thlacam hna u sih.


Falam le:Tidem hakha leiin nawlnak kan i tuah hna’Ralkap kan thla piak tihlah uh. – Lai Lungrawn Post\nMay 2, 2021 May 2, 2021 admin Theihtlei\nFalam,Tidim Pengmi Pawl Nawlnak Kan In Tuah Hna’A tu nihin khan Hakha khua lei ah CDF lei le Rallokap pawl cu ikahnak a chuak cang i,rallokap pawl hi,Kalaymyo lei in an ra te lai,cucaah,nan peng zawn cio khan Laitlang an luh khawhnak hnga lo,rak kham cio hna ulaw,Gankaw lei tiang in a dang nih kham ve in mah ticun Chinram cu kan umnak hmun cio in kilveng cio dingin keimah pumpak nih siaherhnak he kan nawl hna.\nThawngpang dang relchap duh mi hna caah’February 1. deilei sml. 2 ah ralkap nih uknak an lak tiah phone an vun ka chawnh le mah ti cun ramchung sahlawh pawl chawnh in khua ka rak dei. Lung dai le khuaruah har lo tein ka um. Atu a ni sarihnak kan vun phan le ramchung ramleng Kawlrammi hna cawlcanghnak ka hmuh, a bikin ram chungmi cawlcangh ning le a buaining ka zoh tikah Min Aung Hlaing le ralkap nih uknak an lakmi hi a ṭha tuk tiah ruahmi tihin ka chim.\nKan ram poliṭik tuanbia kan zoh tikah ralkap nih uknak an lak lengmang. 2008 phunghram zong ah uknak lak khawhnak a lam an i onh cia, asiloah nawlngeihnak a za in an i pe cia. Cu phunghram cu 2010 rampi Democracy phung in i thimnak timi ah tel a duhmi paoh nih an lungtlin i mah cu phunghram ning in asiloah cucu kan cohlan tiah biakamnak tuah a si. Cu biakamnak ning in cun mipi thimmi party zeitluk an ṭhawn zong ah phunghram remh khawhnak nawl a um lo. Ralkap nih Hluttaw ah 100 ah 25 an i ngeih, le 75 cung an lonh lawng ah phunghram hi remh khawh ding a si. Cuti a si caah phunghram remh ding in mipi lemsawi cu lih a rak si, mipi hlen a rak si. Zei party hmanh nih an ti kho lo, an i zuam, nain an tawng kho lo. Zei ca tiah cun phunghram tlaih in pei bia an rak i kam cu, kan zulh lai tiah. Ralkap sermi phunghram cu pei an rak cohlan cu ti.\nNCA timi rampi huap hriamtlai hna he kahdaihnak le biaruahnak lawng hi a lam si cang tiah cuka i ai telmi hna nih an vun chim ve i ruahchannak a umbik ah a rak cang. Asinain mipi thimmi cozah nawl a ngei tuk, mah hi NCA in phunghram pi remh/thar ṭial nakin Hluttaw in tuah khawh hi an rak duhdeuh. Cucaah hriamtlai phu cheukhat cu nan miphun ning ai nan awh kho lo, an in duh dih hna lo tibantuk tiang an tong. Mipi thimmi hluttaw le cozah cu ralkap bantuk an si lo caah NCA ah an nawlngeih ning le NCA biaruah tik i an kalpi ning kha ai dang ding a si. Cucu miphun ngan le party ngan hna kalpi duhmi pawlasi asiloah Strategy a si tiah ka ruah. Mah ti a si caah NCA hi 2020 election dih hin cun hriamtlai pawl an i ruahning a si lo kho men (Uknak chuh um hlah sehlaw). Theih lo cun a fawideuh kho men, nain 2015-2020 NCA biaruahnak ah tam ngai mipi thimmi cozah lungput a rak lang.\nHluttaw in zei party ngan le mi lianngan zong nih an thlen khawh ti ding a si fawn lo. NCA in thlen hi cu a hnubik i thim ding ah an chiahmi a si (kho men). Cu tikah zeitindah hmailei kan kal rih lai? Cozah thar nih cun phunghrampi a pemnak kua kawl in heh zuam an i tim rih ko lai. Asinain a si kho lai lo. Ralkap leiin USDP maw, an hman khawhmi rammi cheukhat buaibai, biaknak le miphun hmang in cozah le ram buaiter peng kha ai pehzul ko lai. Hi hlei ai thleng lai lo.\n𝘾𝙪𝙘𝙖𝙖𝙝 𝙩𝙪𝙩𝙖𝙣 𝙞 𝙈𝙞𝙣 𝘼𝙪𝙣𝙜 𝙃𝙡𝙖𝙞𝙣𝙜 𝙣𝙞𝙝 𝙪𝙠𝙣𝙖𝙠 𝙖 𝙡𝙖𝙠𝙢𝙞 𝙝𝙞 𝙖 𝙩̣𝙝𝙖 𝙩𝙪𝙠.\nRussia president Vladimir Putin nih «Mi hrut lawng nih nuclear ral cu a thawhter khawh lai.» tiah kumtin a tuahmi media hna he tonnak ah thawnglatu nih halmi cu a rak leh. Cucu bia ngaite a si. Nuclear bomb an puah ahcun a chungkhat, a chungkhar le amah zong an thi ding a si i mah le mah i nawn ding a si. Hodah a tuah tawn, mah le mah i nawn cu? Mipi chung chuak poliṭikal party nganngan nih kan remh lai an timi phunghrampi hi Min Aung Hlaing kut ah a um. Hi pa nih a tlaihmi tawh hi Election in kan chut kho lai lo. Hluttaw le NCA zong in kan chut kho lai lo. Kan chuh khawhnak ding a lam pakhat lawnglawng a um. Cucu a hruh i a molh lawng hi a si lai.\nAtu hi a caan a si. Min Aung Hlaing hruh caan a si. A min hi MAH tiah an vun ṭial tikah Pathian sin i a rak ummi Lusifar nih “keiMAH” ai ti caah a rak loh bantuk in minung le Pathian he kan i ṭhennak zong cu Keimah ai timi Pathian tluk si duhnak in Thei kan rak ei caah a si. Mah hi cu ka van pial ta bia, keiMAH hi Pathian hmai ahcun hruh a si. Molh a si.\nPoliṭik experts le Kawlram cuantu vialte, keimah te hmanh nih «A cu tluk MAH hruh khawh cu.» kan vun ti, rai lio chinchap, kum zabu 21, IT chan hna i hriamnam in uknak lak cu a molh ko hih kan ti.Thingthei ṭha a tlai khawh nakding ah kan duh lo le kan ei lomi a thei kha a thut le a thih ta a hau. Democracy phungning in thimmi Hluttaw doh in Rammi nih au le buai awk a ṭha lo. Kan remh kho fawn lo. Kanmah duhduh in kan that kho ti lo. Cu lio i rammi nih hrawh le thah hau lo tein MAH nih a vun hrawhmi hi a ṭha tuk kan ti lengmangmi cu a si. Atu hi caan ṭhabik a si. Poliṭikal party le ramrian ṭuantu hna nih MAH he an i chawnh tikah an hnu le hmai i a dirmi rammi hmang in an duhmi thlennak an hal khawh lai. Sungh ding an ngei ti lo. Kan ngei ti lo. Zeibantuk indah MAH le a naule nih rammi sinah chaw an i leh lai timi lawnglawng a um cang.\nMyanmar mipi hna nih kum hra chungte an vun tehmi zalonnak le democracy an lemh hlan an or a phak ah atu bantuk in MAH nih a kan chuh ṭhan tikah; a thawt a thei cangmi mipi kan hrangdeuh cang, kan i hrim manh cang, zeitindah ralkap kan doh lai ti kan thiamdeuh cang lawng si loin vawleicung ah kanmah bantuk in uktu a thlengmi Arab-spring te hna, Algeria ramhun Ghadafi, Iraq Sadam te hna le Thailand, a hnubik ah Hong Kong te buainak hmang in vawleipi nih Kawlram zong cu hlan nak a letin a vun cuanh cang. Ramkip ah mah phun, ram ṭanhnak zong a karh fawn. Miphun tambik i fonhnak Myanmar caah a biapi tukmi ri kan phan ti kan i fian cio hna chan a si fawn.\nVawleicung ram ṭhawng pawl an hmuhning tampi a vun i thleng ve cang i UN zong ah Russia le Tuluk an awaan ai dang. ASEAN a holh tawn lo nain tutan ah Indonesia ai thlak cang. Asia ah poliṭik tuah a duhdeuhmi US president a hun chuah caan te zong a si fawn. Rammi kan lung ai rual ahcun bawmh ding an i redi. Ralkap nih zei ngai an tuah kho ti lo.\nMAH nih uknak a kan chuhmi hi a ṭha tuk, caan ṭha a si. Hriamtlai phu tlangmi si hna seh, mipi chung chuak party hna nih zeitindah MAH he chaw an i leh lai, zeidah rammi nih teh kan duh set timi ah tampi ai hngat cang. Ram ai thleng hrimhrim cang. Ralkap uknak cu a lo hrimhrim cang lai. Ramchung mi tluk tein ram lengmi kan lung a fak, kan thin a hung. Kan si khawh ning cio in kan rak in dirpi hna. Ngol hna hlah usih, ATU a si lo ahcun ZEITIK HMANH It’s NOW OR NEVER Si Bawimang Lian.\nUSA um laimi nih:Laitlang nan chung le tangka kuat zawk hna uh.


Min Aung Hlaing/ Ralhrang cu ASEAN nih hlawt an timh cang - TIMES OF CHIN NEWS\nMin Aung Hlaing/ Ralhrang cu ASEAN nih hlawt an timh cang\nA dirhmun zoh tikah thih- lai kecheih taktak a si ko cang rua. Chin Ram ah kaiter a timhmi a tanks nganpipi cu, Chin ram cho an kai manh lo hrim tiah CHIN PASAL hna nihcun, an ngamh tuk hna. Chengpalang ah a kal thiam lomi, chungkuh bantuk tanks cu, tlangpar lunghrilh hnawh ah a dir colh ding khi an si ko, tiah an ngamh tuk. Cucaah, an kai ngam taktak te hnga maw! CHIN ram vengtu, nunnak thap in Ralkap a dirh-awnhtu vialte hna, Pathian nih in veng ko hna seh. Credit: Zasang Cinzah


SAC Thawng Pe Tu Dalan Pa An Thah Dan Cu Lunghmui Lawlaw – My News\nSAC Thawng Pe Tu Dalan Pa An Thah Dan Cu Lunghmui Lawlaw\nadmin May 1, 2022 Leave a Comment on SAC Thawng Pe Tu Dalan Pa An Thah Dan Cu Lunghmui Lawlaw\nYangon ramṭhen, Insein peng Danginkone(ဒညင်းကုန်း) sang ah PDF 11 tlaih khawh nakding ah, SAC ralkap thawngpetu Leirawitu(Dalan) inn za-uk (ရာအိမ်မှူး ) Pyu Ko Ko (ဖြိုးကိုကို) cu nihin May 1 ah meithal voi 19 in an kah thah, tiah theih a si.\nA luancia February 16 zaan sml 10:00 ah Danginkone(ဒညင်းကုန်း) SAC ralkap nih an luhhnawh hna lio ah thawng petu cu amah a rak si i PDF 11 an inn le lo zong chuh an tong. An thilri vialte zong an laak dih, tiah theih a si. Danginkone sang um mi hna nih tangka tampi an pek hna lawng ah khual cazin cheknak kongkau a tuahpiak hna. Cu bantuk mizapi cung a thil tuah mi ruangah YLF nih kan thah nak hi a si, tiah cathanh an chuah.\n← Nikhat Chung Kah Doh Nak Ah SAC Ralhrang 100 Leng Mipi Ralkap Nih An Nawn Hna


***Vakok.Lian***: Australia Nih Malaysia Refugee Minung 4000 Lak Ding Kong\nAustralia Nih Malaysia Refugee Minung 4000 Lak Ding Kong\nNizan nai te ah Thawngpang thar a leng mi cu Kan Prime Minister Nu ( Julia Gilard) nih Bia a chim mi kong ah asi. Achim mi cu : 2011 in Kum 4 chung ah Malaysia ah Refugee UNHCR ah Register( Refugee ahmu cang mi) minung 4000 ( thong li ) ka lak lai ti mi bia asi. Hi kong ah mitampi nih an chim cio. Abik in Laimi kan i lawm tuk hring hran.\nRuah lo pi in kan hnu lai te ah khan Smuggler Boat ( Ti lawng ngan pi ) he Asylum ( Refugees ) minung 800 hna cu Australia ram chung Ti kulh ngan pi Christmas Island ah an rak lut than. An mah hlan zong ah Afahganistan ralzam pawl ..ti ban tuk tam lak te an phan i , thong thlak asi cang.\nAustralia cozah nih Minung tam tuk ti lawng in Australia ti kulh an phak ruang ah ( temporary thong inn ah minung an i tlum ti lo . an tam tuk cang ti asi. An tam lawng si lo in, thong inn ah mah le mah i thah nak le mei duah nak ti ban tuk buai nak phun phun atam tuk cang.\nCu caah Australia cozah zong a lung rethei ngai cang caah Minung 800 refugee hna cu Australia ram ah chiah lo in, Malaysia ah kuat ding le UNHCR ah register tuah lai i, Minung 4000 lak ve ding in Malaysia immigration he hna tlak nak an tuah ti asi.Minung 800 hi Malaysia ah a kuat ve lai na in, Malaysia UNHCR nih cohlan cia mi refugee minung 4000 Kum 4 chung ah ka lak ve lai tiah hna tlak nak bia an ceih ti asi. a tawi nak chim ah cun an i thleng ti nak ban tuk asi.\nAsinain, Hi hna tlak nak an tuah mi kong ah mitam pi nih sualphawt nak le duh lo nak tam pi an chim ve. Mah lak ah cun ( Atu Australia cozah doh tu liberal party ) nih cun mah bia hi cu chungthu lengnal bak asi tiah an ti ve. cu lawng si lo in, Green Party zong nih Labour Party Prime minister Julia Gillard cung ah sual an phawt ve. an lung atling ve hawi lo. Cu ve thiam thiam in, Australia Immigration minister nih cun Malaysia ah kan kuat hna hnu ah tlawmpal lawng thong ah an tla lai i, an ramchung ah duhseh ten khua an sa ve than kho lai ti asi. Hi kong hi bia fiang lak in ceih aherh rih ti asi.\nA cung lei hi a tawi nak in thawngpang um tu ning asi . sihmanhseh law, Laimi tampi zong Australia ramchung ah tampi kan luh khawh ve nak laam a si ah cun a tha tuk hringhran hnga tiah kan ruah.\nNihin ah Local mirang pawl he bia kan i ruah i, ka hal hna cio tik ah an chim mi pakhat cu Prime minister Julia Gillard nih refugees minung 4000 lak ding a chim mi hi ( election tik ah vote ) tampi hmuh i Prime minister tuan than an duh bia asi tiah an ti. Mi peem hna tam pi hi mi leem ( vote tampi hmu te ning ) ti aduh caah a chim mi asi. Cucaah hi cu asi kho lo. Atu Kan Prime minister cu Obama ban tuk in Mikip nih an uar ti lo i, a min a tla chin lengmang cang. Cucaah hi ban tuk kong tal hin mi thin lung lak ding aa timh bia asi lai tiah an hmuh . Lei ba tam tuk um mi hmanh a cham kho lo mi a si caah a ho hmanh nih an duh bal lai lo tiah an chim.An chim mi ka ruah ah khua tam ngai an ka ruah ter ve.\nAzei ava si pauh ah , Kan nih lai mi caah cun refugee tam pi a kan lak ah cun kan i miak ko hnga. Cucaah Australia ram phak aduh mi hna nih, minung 4000 lak tak tak asi nak hnga lungchung te in thlacam cio ko usih. Hmailei kong cu zei alawh lai kan chim thiam cio rih lo.\nSiaherh nak he,\nPosted by L.VanBlian_blogpost.com at 5:07 AM\nAustralia Nih Malaysia Refugee Minung 4000 Lak Din...


SAC Ralkap kut in nunnak liam mi Khamh Bawi ruakhleng vuinak Thangzang ah tuah – Buanchukcho\nSAC Ralkap nih an tlaih i an hremnak ah a nunnak a liam mi Pu Khamh Bawi (Eden Khamh Bawi Lian) a ruak cu Ralkap nih chungkhar sin pe lo in an khangh ca ah Lai nunphung le Khrihfa phung in a ruakhleng (ruak kuang) lawng in vuinak le rolung dawnhnak cu May 17 ah a chuahkehnak Thangzang khua ah an tuah.\n“Hi kan fapa Khamh Bawi hi a ruak tal cu kan sin phan kho sehlaw kan i lungsak khawh deuh ko hnga. Asinain vawlei cung Chin miphun vialte nih an hramh an dawtnak kan hmuh tik ah kan i lawm i kan tuar zia a rem deuh,” tiah Khamh Bawi i a pa u Pu Chawn Ceu nih Pu Khamh Bawi ruak cung in lunglawmhnak bia a chim. Pu Khamh Bawi philhlonak rolung dawnh cu, a chuahkehnak Thangzang in Sihhmuh lei lamkam ah a chungkhar nih an tuah. The Hakha Times\nthawngpang dang : Nizan Kahdohnak ah Pu Van Biak Ling a Nunnak a Liam


China nih $1 million leng man Covid-19 dohnak thilri Myanmar a bawmh tthan | THE CHIN EXPRESS\nChina nih $1 million leng man Covid-19 dohnak thilri Myanmar a bawmh tthan\nChina nih Covid-19 dohnak caah a herhmi thilri $1.6 million man cu June 8 ahkhan Myanmar cozah a hlut.\nA hlutmi thilri pawl cu surgical mask 140,000, N95 mask 30,000, Mitbenh 30,000 le PPE zun 12,000 hna an si.\nMyanmar Ngandamnak le Zaanglek Vuanci Dr. Myint Htwe nih “China in sibawi thiamsang pawl Myanmar ram an rat lio ah Covid-19 doh ning, i ven ning le lab kong he aa pehtlaimi theih awkawk tete a ka chimh i Myanmar ram caah tampi tthathnemnak a um.\n“Atu Covid-19 dohnak thilri a kan hlutmi zong hi atu lio ca lawng siloin hmailei ah mizaw dang pawl ca zongah hman awk ttha a si lai,” tiah a chim.\nChina nih Covid-19 dohnak thilri Myanmar a hlut hi atu tan he cun avoi 4nk a si cang i $6 million man sii, thilri le lab hman awk thil pawl an si.\n“Myanmar ram ahcun Covid-19 dohnak rian cu Pi Aung San Suu Kyi nih a hruai hna i tthat lei a panhmi kan hmuh tikah kan in lawmh tuk hna,” tiah Myanmar ram um China tanzung palai H.E.Mr. Chen Hai nih a chim. – 7Day News


Biden US President a si Ding cu Thinphan awk Tampi a Chuak – Kawltu Team\nJanuary 18, 2021 Amon Ka Si\nBiden US President a si Ding cu Thinphan awk Tampi a Chuak (Video a tanglei ah a um lai. – Joe Biden President a si lai tiah Honduras in minung a thongthong(Caravan ) in an hung pok i, tuchun ah Guatemalan an phak ah ralkap nih an rak kham hna i an i phomh, a rauh hlan ah US an phan kho men. Joe Biden nih zeitin a tuah te lai? Democrats pawl nih cun hmailei anmah party thimfung thlatu dingah luhter an duh te ko hna lai. An nih pawl hi ral ruangah si loin sifah ruangah a rak i thawhmi an tam deuh ti si. Source: Salai Lairamthang Video hi van zoh Tuah.\nHi kong hi zahan i kan rak tial cangmi a si. Relchap.\nHi ralzaam pawl hna hi a minung in 2000 in 4000 karlak cu an si hrimhrim lai ti a si. US ramri lei panh in an kal thluamah ti a si. Biden nih ruahchannak nganpi a pek caah raltha tak tak in hmailei an panh thluamah cang. US ram cu ram tha le ram nuam a si caah hnulei kir hrim an itim ti lo. US lei an panh thluamah cang. Hi ralzaam hna aiawhtu an hruaitu Pueblo Sin Fronteras nih statement in a langhter ning ah ‘ Tutan US cozah nih ralzaam hna cung ah biakamnak tha tuk a ngei’ tiah an langhtermi a um fawn. Hi ralzaam hna nih hin kawika set dah kal an i timh ti cu theih ngai ngai a si rih lo nain US ramri lei panh in a kal thluamah ti a si. Source: Daily Mail\n← Trump Thazaang petu cu pakhat hnu pakhat harnak an tong thluahmah cang\nBREAKING NEWS: US President Thar Biden Lawmhnak Ni (Inauguration Day) caah Thinphan Tuk a Si →


Kum 4 nute a tlaihhremtu Laipa Pa Cung Bik Biaceihzung nih dan an tatmi kongah ngakchia nute a nu a biachim – Chin World News Evening\nKum 4 nute a tlaihhremtu Laipa Pa Cung Bik Biaceihzung nih dan an tatmi kongah ngakchia nute a nu a biachim\nOctober 26, 2020 October 26, 2020 Salai Van Chin News\nHakha, Khuathar khuasa kum 4 ngakchia nute a tlaihhremtu Myat Thu Aung (Pa Cung Bik) cu thla thum hnu ah, Hakha District Biaceihzung nih Tlaihhrem Upadi Pohma 376 in kum 10 thongtla dingin biachahnak an tuah piak tiah thawng kan theih.\nTlaihhrem a tongmi ngakchia nute i a nu nih, “Thong an thlakmi cungah ka lungtling ko, aruang cu amah hi kan ral zong asi lo. Cun, hi nak fak deuh in dantat hna seh ti ruahnak zong ka ngei lo, kan duhmi cu aa tlak ningin dantat hi a si ko. Upadi ningin hma an lakmi hi kan duhmi asi, biaceihtu zong nih kanmah chimmi le anmah chimmi a ruah hnu ah asi taktakmi si tiin upadi ningin dan a tatmi si,” tiah Chin World Media sinah a chim.\nKum tlinglo ngakchia nute cu July 27, 2020 ah tlaihhrem a tong, a tlaihhremtu pa Myat Thu Aung cu August 24 ah case an tuahpiak, September 28 ah case an zoh piak i nihin October 26, 2020 ah thong an thlak hi si.\nHakha mino,CHRO, Social Affairs Zung\nHi kongah Chin Human Rights Organization (CHRO) Program Director Mai Thin Yu Mon nih “Hi bantuk thil hi voi 1 a um/can cang hnu ahcun, um ṭhan a fawi te cang. Cucaah, voi 1 a um cangka in upadi ning tein dantat khawh ahcun a hmalei ah a um ṭhan ti lo dingin tampi a kham khawhmi si. Thil tampi cawn ding a um.\n“Victoria case lebang hna kha cu kum 1 leng a rauh pinah a tlaihhremtu pa zong a tlau bantukin um. Tutan Hakha thil cangmi hi cu caan rau lo te ah a dongh tiang dan an tat khawh caah a hlei khun in biaceihzung lei rianṭuantu pawl cungah siseh, free tein thinlung le taksa in thazaang a kan petu le a kan bawmtu Coza nih a kan pekmi Legal Support Team committee cungah kaa lawm tuk hringhran,” tiah Chin Human Rights Organization (CHRO) Program Director Mai Thin Yu Mon nih a chim.\nHakha district chungah kum tlinglo ngakchia tlaihhrem hi kum 3 chungah voi 5 a um cang i kum 20 cio thong an thlak hna i 2017 ah kum tlinglo tlaihhrem a timtu cu kum 10 thong an thlak. Chirhchan: Chin World


Trump caah thawngtha bik si ko lai; Democrat pawl an mualpho tak tak cang lai hi\nMah bantuk in Democrat pawl cungah hlethlainak an tuah ruangah Democrat pawl hna cu lungdai loin an um peng. John Durham, the U.S. Attorney nih September hlethalinak an tuah nak kong cu USA mipi thei ding in a phuan cang lai. September ah phuankhawh a si lo ah cun November Election hlan ah phuan a si lai tiah a chim\nMah bantuk in thil a si caah Democrat pawl cu an mang a chia cang i, Democrats lei nih cun Trump he President i cuh ding mi Democrats Party Presidential candidate Joe Biden hrawh duh ruangah thil tuah mi a si tiin an lungtlinglonak fakpi an chim\nBe the first to comment on "Trump caah thawngtha bik si ko lai; Democrat pawl an mualpho tak tak cang lai hi"


Vanlawng A Tlau - News and Media\nVanlawng A Tlau\nMay 30, 2022 admin GLOBAL NEWS 0\nNepal ram ah private Vanlawng pakhat cu, May 29 ah minung 22 a phorh hna i a tlau beh, tiah Vanlawng lei tawlreltu le Nepal cozah nawlngeitu hna nih an chim. Cu Vanlawng cu Nelpal khualipi Khatmandu in nitlak chaklei Km 200 hrawng a hlatmi Pokhara khua in nitlak chaklei Km 80 hrawng Jomsom ah a zuang. Vanlawng cu Canada ram nih chuahmi Twim Otter a si i, Tara Air nih a ngeihmi a si.\nVanlawng aa citmi chung in India rammi 4 le ramdang mi 2 an i tel, tiah Vanlawng lei tawlreltu pakhat nih a chim. Vawleicung tlang sang bik umnak Nepal ram ah Vanlawng tual kaupi a um i khua caan aa thlen caah le tlang par ah a ummi a si caah cangsual a um pah lengmang, tiah theih a si. Credit – TCP\nA Biapi Tuk Hringhran, Chin Miphun Vialte Sinah Hi Thawngpang Hi Theihter Dih Ding Asi\nChin Ram Khuapi Chung SAC Sianginn Onmi


PDF-Pale Peng Nih Ralhrang 10 An Thah Hna – Onlinenungak\nPDF-Pale Peng Nih Ralhrang 10 An Thah Hna\nPale peng mipi vengtu ralkap phukomh (PDFs) nih ralhrang phu an doh hna, ralhrang minung 5 an thi tiah cu kahdohnak ah a tel mi mipi ralkap chungtel pakhat nih a chim. Tapaykung(သေျပကုန္း) khua ni tlak lei ah ralhrang phu hna cu nihin November 6 zinglei suimilam 10:30 ah PDFs he kaphnih kar kahdohnak a chuak, ralhrang phu lei in minung 2 an thi tiah Pale PDF-Headquarters sin in theih a si.\nCu ralhrang phu hna cu nizaan November 5 Uhnok(ဦးေႏွာက္) khuapawng chunhnu suimilam 2:00 hrawng ah PDFs he kaphnih kar kahdohnak a chuak. Ralhrang phu lei in minung 3 an thi, minung tampi nih hliamhma an tuar tiah mipi vengtu ralkap phukomh PRA in Bu Japan nih a chim.\nNizaan kahdohnak ah ralhrang phu lei in minung 32 hrawng an si, kaphnihkar kahdohnak ah suimilam 45 hrawng kan rau, ralhrang phu nih hriamngan in an kan kah caah PDFs lei hnu kan tolh tiah a chim chap. ” A donghtiang doh kan timh ko hna na in ralhrang phu lei nih hriamngan in an kan kah tuk caah hnu kan tolh nak a si” tiah a chim.\nNi hnih chung kahdohnak ah ralhrang phu lei in minung 5 an thi, PDFs lei hliamtuar pakhat hmanh um lo in hnu an tolh kho. Cu kahdohnak ah Pale mipi vengtu ralkap, mipi dothleng tu ralkap (PRA), Pale PDF-Headquarters le Gyatitnat(က်ားသစ္နက္) phukomh hna nih ralhrang phu an doh hna tiah theih a si. Crd; TCP, Mizzima


Esther Dawt Chin Sung T-Shirt An Chuahjmi Man Dengte In An Zuar – Zion Tlang Media\nEsther Dawt Chin Sung T-Shirt An Chuahjmi Man Dengte In An Zuar\nEsther Dawt Chin Sung cu Myanmar Idol zuamnak ah Top-10 a phak hnu ah Esther tha peknak langter nak in T-Shirt dawh taktak an chuah piak, mah hi zuar cuahmah lio a si. a tuahmi T-Shirt ah We Love Esther tiah a tial, a tang ah Esther hmanthlak an cuanter, A tang ah a a voting number 77708 an tial. Mah angki an chuahmi hi a duhmi poh nih kawlram phaisa 7000 in cawk khawh a si. Esther a duhtu le a tanpi tu hna nih nan duh ahcun yaongon ah cawk khawh peng a si. mah angki hi Esther thazang a pe tu hna nih dawh taktak in an i eih hna. Esther Dawt Chin Sung nih hmurka in chimkhawh lo tiang in ka lawm, thazang a ka pemi hna Lungsi ding in ka zuam lai, Nan dihlak Pathian nih thluachuah in pe hna seh, Kan dawt thu hna.” tiah a chim.\nAngki hnu lei ah “we stand With Sung Sung’ tiah an tial\nangki an chuahmi hi a rang a si\nTuzan Myanmar Idol Season 4 Top-10 Rock Performance show zuamnak ah Esther nih hla a van sak thaktak cu khuaruahhar bak in a thiam, A rak mak kho taktak, Dot khat hnu dot khat a kai mi ah a thiam chin lengmang, Tuban tuk tein a thancho ching lengmang ahcun Winner a hmu kho dir bak a si ko. Zapi hmai a hlasak le a cawlcang hrimhrim hi zoh cim lo a si. Judges pawl comment zong lunghmui ngai a si. rock hla tha tak in 100% bak in na sak khaw, . Mah ban hla na sakmi kha theih le hmuh kan duh,Na aw tling tein na sak khawh, na aw a thlum, a hno tuk tiah a chim.Hla a sak dih bak ah Esther tiah an au hnawh cawlh. tutan zuamnak ah teinak a hmuh khawhnak ding ah Chin mipi nih vote pek in thazaang rak pe cio hna sih.\nEsther Dawt Chin Sung nih a duhmi eidin a chimmi cu Lai tirawl a si, a duh bikmi music cu Asuhpe a si, a uarbik mi pa cu Smart Boy a si, Khualtawl duhbiknak ram cu News York tiah a chim. Esther Dawt Chin Sung nih a duhmi phung tampi lak ah mah hna hi biahalnak a lehmi a si. Tlangval nih a duh phun thilri theih hi a lungton zuamnak ding ah a biapi ngaimi thil a si. Mah tluk in muidawh, awtha le mifim a thi kho tu tlangval cu a miak bak ding a si. Thaizan ah Myanmar Idol Season 4 Top 10 zuamnak an tuah than lai. Esther Dawt Chin Sung vote peknak in thazang rak pe than rih hna sih.\nEsther Dawt Chin Sung hi voting a tamcem in teinak a hmu cang, Zahan a hlasak cu miphung dang thinlung zong ah fak tuk in rian a rak tuan. a rak thiam hrimrhim ko. kan farnu hi miphun hmaihngalter tu pakhat cu a rak si hrim ko. Zahan top-11 performance Show tuahnak i hla a sakmi hrimhrim kha judges pawl nih an comment ning a tha tuk. Top-11 Result Show tuahnak ah vote tamcem in teinak a hmumi an van thah cu lung a hmui kho taktak khi a si. Hmai lei zuamnak kal a hlannak zong ah Pathian nih lam hruai ko seh.\nRamchung le ramleng chinmi hna nih vote peknak in Esther Dawt Chin Par, Benjamin Sum le Yaw Kee hna cu mipi vote peknak in teinak an hmu cang, Top-10 ah an i tel kho cang caah voikhat hnangam cu a si. hmai lei an i zuamnak dingmi hi a biapi chinchin mi a si caah Mipi lei nih vote peknak le thildang in thazang peknak cantha a um ahcun kan unau hna hi batak tein thazang pe cio hna sih. Teinak an hmuhmi cung ah kan lawmhpi tuk hna.\nPrevious Post:Mah Khua, Tlang Le Peng tanh a thei lomi nihcun miphun ka daw ka tanh an ti khi cu lih hmanh lih taktak a si.\nNext Post:Thangpa Nih “In God We Trust” Hla Thar He A Rak Chuak Than Cang.


2017 Kum 7Day Hero Award Cu Aung La Nsang Telh In Minung 5 Nih An Co – THE CHINLAND POST\n2017 Kum 7Day Hero Award Cu Aung La Nsang Telh In Minung 5 Nih An Co\nCity Hunter| 2018 March 8| 2017 kum caah 7Day Hero award cu March 7 ah tuahmi 7Day Journal kum 16 tlin camtuak ah an pek hna i One Championship- MNA zuamnak phunhnih ningte in champion a cotu Aung La Nsang telh in minung 5 nih an co.\n“Hi minthatnak laksawng cu thapetu mizapi caah a si. Thapetu mizapi um lo in cun hi dirhmun a phan kho hnga lo. Champion zong a co hnga lo. Nihin ah a comi laksawng cu a herhmi hmunhma ah a hlut lai” tiah Aung La Nsang aiawh in laksawng peknak ah a kaimi Aung La Nsang manager Ko Phung Kyaw Moe nih a chim.\n2017 kum 7Day Hero award cotu hna\nCu pin ah kum 34 a simi Mah Thida Oo nih a dikfelmi ralthatnak 7Day Hero laksawng a co. Islam biaknak chungtel a simi Mah Thida Oo cu 2017 November thla ah a umnak deuthlaam pawng i tikhor ah a tlami ngakchia kum 5 a chanhchuah. Cuti a chanhchuahnak ruang ah a pawimi fate aa rawk. Ti a tlami pa fa hna lakah hringtu a pa cu ti a tlaknak in a chuak ti lo. A fa te lawng ka chanh khawh tiah Mah Thida Oo nih a chim.\n“Ngakchia te ti a tlak lio ah fa pawi maw ti a ruahnak kaa hngal lo, a nunnak chanhchuah lawng bak kha ka ruah khawhmi a si. Cu tikah thla ka cammi cu ka pathian keimah na ka khamh lo zong ah ti a tlami ngakchia hi khamh ko” ti in thla ka cam tiah a chimchih.\nMah Thida Oo bantuk in mah nunnak biapi ah chia lo in midang nunchanh le khamhnak in a nunnak a sungmi Hmawbi peng in a thi cangmi siangcachim sayamah Daw Taan Taan Wai zong Midang aiawh nunthaptu ti in 7Day Hero award a co.\nRamkhel thongtla pawl mah chungkhar bantuk in sii ai a thlopbultu Dr. Khin Taan Aye cu ramkhel thongtla hna zohkhenhtu laksawng an pek. 2017 kum Mongolia ram ah tuahmi vawleicung bantha zuamnak ah Myanmar ram caah pakhatnak laksawng cotu Ko Htun Htun Aung zong a si kho lomi zeihmanh um lo ti in tette in a langhter khotu laksawng an pek ve.\nPrevious 2018 Chungah Hman Ding Timhmi Chungin Kyats Billion 130 Leng An Thumh Than\nNext Ramveihnak Meithal Kahnak Hliamhma In A Thimi Vui An Hmuh


KimWoobin i cu lio a ngandam nak kong cu Agency lei nih – CHIN IDOL\nKim Woobin pakhat. Jo Insung he hmun khat ah May/14/19 ni ah Jo Insung Seoul myot ah um mi Jungto Society puai ah a kal.Kim Woobin le Jo Insung cu hmun khat ah an tthu tti. Hmuh lonak say cang mi Kim Woobin hmanthlak an hmuh in mipi pawl nih tu lio I a zawtnak Kong theih an duh colh.mah caah cun Agency SidusHQ nih Kim Woobin I tu lio a ngandamnak Kong le zeitin in dah (Anuhpingia) lemcang rian cu a tuan than kawh lai timi cu an chim.\nAgency lei nihKim Woobin I tulio a ngandam nak kong cu tha dih ko.lemcang tu cu zei tik ah a tuan than kho lai ti cu fiang in kan chim kho rih lo tiah chim.kan hnu January thla lio ah Kim Woobin cu dam lonak ruangah siiai in a cawnghram i a tu cu a tha lei panh cang tiah chim.\nKim Woo bin cu nasopharynx timi cancer zawtnak ngei.uncontrollably fond timi film a thlak dih ah cancer zawtnak a ngei I lemcang rian cu a din I a cawnghram.\nYangon a linh tuk ruangah YBS bus 3000 leng cu Aircon nih\nA Tu thla Chung Yangon cu a linh tuk caah YBS bus 3000 leng cu Aircon nih chei ti lonak Kong cu Power Eleven company zunguk Dr.U That Tin Win nih chim.Yangon khuachung ah YBS bus tli peng mi hi 6000 leng si i 2800 hi bus that mi an si.Foton company/Yutone company/Ankai company nih […]\nAA Ralkap nih kawl ralkap Bo(3) pa an tlaih nain tha tein\nJune/2/19 ni ah Minpia Peng Shwe Thama le Aungtine khua karlak ah a cang mi I kah nak ah kawl ralkap Tatmah(55)Kalaw hrambunh Kah-Ma-Ya (3) I bothum si mi Soe Lin Aung kum(29) Body number (Ta-351366) cu AA ralkap nih an tlaih nain a hliam mi a hma cu tha tein thlop piak I an […]


Hakha Peng NLD Party Hi A Chung Lei In An Rak Buai Tuk Ko Hi – Lai Lungrawn Post\nAugust 4, 2020 admin Chin News\nHakha peng NLD party chung ah buaibainak tete a um peng ko nain, a lenglei ah thawngpang chuahter an duh lo, tiah thawngpang theih a si. Ralkap chan lio tein Chin state NLD Chairman a rak tuan cang mi le a rak cawlcangh pengmi Pu Zo Bawi zong tukum 2020 thimnak ah aa cuh lai lo, tiah thawngpang te hna va theih chap lengmang cu lung a nuam kho hrimhrim lo. Chin State NLD Chairman le Chin State Hluttaw Speaker Pu Zo Bawi hi Hakha Pyine Hluttaw No.1 in 2015 kum ah teinak a rak hmuh i, cu thiamthiam in tukum zongah Hakha Pyine Hluttaw No.1 meehmun in cuh than ai timh nain, Nay Pyi Taw lei nih Pyituh Hluttaw ah cuh dingin an rak ti caah tukum thimnak ah cuh ti lo a ngol lai, tiah thawngpang theih a si cang.\nNLD central lei le Chin ramkulh EC pawl karlak ah theihthiam lonak tlawmpal a um pah rua ti khawh a si. Pu Tial Ling cu Hakha peng Pyituh Hluttaw in cuh dingah Hakha EC nih ticket an pek nain, Pu Zo Bawi hmunhma ah ECE phu nih Pyine Hluttaw no.1 ah cuh dingin hmunhma an rak pek than tikah zeimawzat cu a buaiter ngaingai ti khawh a si. Cucu Pu Zo Bawi nih Hakha peng huap Pyituh Hluttaw ah zuam ding cu ka sungh cang lai, tiah zakhat ah zakhat a fiang tuk cang caah a ngol lawng si loin amah aiawhtu le a hmunhma ah a hawikom tha Sonny Than Cung tu cuhter a timh than tikah a buai chinchin ti khawh a si.\nPu Sonny Than Cung hi Amyotha Hluttaw meehmun ah candidte a rak sokmi a si nain, Pu Zo Bawi meehmun ah hin Pu Moses Thla Cung nih aiawh ding a si, tiah cheukhat mipi pawl aw an a leng pah cuahmah cang. Thawngpang dik a si le si lo cu thawng fiang theih a si lo nain Dr. Aye Aye Ngun hi ECE lei nih Pyine Hluttaw no. 1 ah cuh dingin Chin state NLD upa pawl cu an fial hna nain an cohlang lo tiah thawngpang zong a um rih fawn. Tutan Hakha NLD cu a chung lei in an buai ngaingai ti khawh a si. Atu ahcun Pu Sonny Than Cung nih Pyine Hluttaw No.1 in a cuh lai, tiah thawngpang theih than a si cang.\nUSDP Mee Pe Hrim Hrim Uk (2008 UPadi remh le federal hmuh duh Ah)


Palek Chung Ahhin Upadi Lonh Nawlpek le Rianfial A Um; Doh Yee Hmu Moe Yan Naing – THE CHINLAND POST\nPalek Chung Ahhin Upadi Lonh Nawlpek le Rianfial A Um; Doh Yee Hmu Moe Yan Naing\nSalai Aung Aung| 2018 May 9| Thawnglatu he tonnak ngeih in an biahalmi a leh hna caah thong thlak a tongmi palek bawi Moe Yan Naing nih Myanmar palek chung ahhin upadi donh in nawlpek le rianfial a um tiah May 9 ah zung i a kong an ceih dih hnu in a chim.\nApril 20 ah Yeehmuchoh Tin Ko Ko hruainak in Reuters thawnglatu pahnih cu taza a cuai hna i cucu biaceih zung nih an sual ko tiin zumhtlak tehte tiah an fehter i cu ah cun Moe Yan Naing nih tehte in tazacuaitu dirhmun in biaceih zung ah voihnih tiang an chuahter.\nDoh Yee Hmu hlun Moe Yan Naing nih, “Keimah thong an ka thlakmi hi palek chung ahhin upadi nakin a sang deuhmi nawlpek le rianfialnak a um timi ka hngalh. Thong an ka thlakmi hi cu hi nakin thil dik tamdeuh a chuahpitu ding palek dang pawl an tlerhkhonh hna a si” tiah a chim.\nDoh Yee Hmu Moe Yan Naing cu kumkhat thongtla ding in bia an khiahpiak hnu ahcun a tanglei hmanthlak bantuk in thongtla thuam in hmuh a hung si cang.\nReuters thawnglatu kha a diklo ning hramhram kehleng phelh in sual an puh hna tiah a chim hnu ninga nak ah Palek zulhphung zulhnak kong upadi Pohmah 16 (b)/22 in thong kumkhat thlak dingah bia an chah.\nPalek caah thawnglatu he ton le an biahalmi leh hi khammi cu a si ko nain phungning tein ca in chuahmi cu a um lo tiah a chim. Reuters thawnglatu sin in kan tlaih an timi catlap hna hi fawi tein in ngah khawhmi ca an si ko tiah a chim fawn.\nHi kong ah tazacuai in an tlaih vemi palek bawi Khin Mg Linn zong khuazei ah an hren hngalh a si lonak kong, April 20 ah No. 6 an hmun an thial hna i April 22 ah Khin Mg Linn cu a dang ah an thial a ti. Cun thawnglatu pahnih an tlaihmi Ko Kyaw Soe he voikhat hmanh an i hmuh bal lonak kong zong a chim.\nHi ahmuh he aa pehtlaimi pawl cu May 16 ah biaceih zung ah hlathlainak tuah than ding ti an si i Tat-gyat-gyi Khin Mg Linn le Doh- tat-gyat Nai Linn ah pakhat paoh an si lai tiah theih a si.\nReuters thlawnglatu pahnih kong ah thongthlakmi Yehmu Moe Yan Naing nih, “Ralthate in biadik ka phuan ngammi ruang i thong ka tlakmi hi kaa ngaichih hrimhrim lo. Dong lo in biadik cu fekte in ka dirpi peng ko lai” tiah a chim.\nPrevious ICC Ah Myanmar Tazacuai Ding In Nuhrin Covo Phu Nih An Hal\nNext Phungning Lo In Thing A Zuartu Tlaihmi Chungah Palek Minung 5 An Tel


Trump Caah Thinphang Bak Si Cang, Iran Nih Phuhlam In Operation Soleimani A Thok Cang: – Chin World News Evening\nTrump Caah Thinphang Bak Si Cang, Iran Nih Phuhlam In Operation Soleimani A Thok Cang: Iran TV nih a langhter ning ahcun Quds Force hruaitu Gen. Qassam Soleimani thahnak phuhlamnak dingah Iraq ramah a um mi US Military Air Base pahnih cu ballistic missile zeimawzat nih an kah ti chim in hi kahnak ah hin a thimi le hliamtuar an um maw ti belte theih si lo. Mah ballistic missile hi NBC News reporter nih a chimnak ahcun Irbil- Jet engine thawng bantuk lawngte asi tiah a chim.\nIran cozah TV nih cun Iraq ram um US ralkap vanlawng ttumnak dingah an hman mi, Iraq thlanglei ah um Ain al-Asad Air Base cu an kah ko ti chim in, hi bantukin an cawlcanghnak a codename-ah Operation Martyr Soleimani tiin min an pek. Ain al-Asad Air Base hi missiles 10 in kah asi i, Erbil hmun tu hi missiles 4 in kah asi.\nIran Revolutionary Guard Corps nih an timi cu Setan bantuk simi Donald Trump ralrin pek nak le American khuakhannak fihnung tuk mi rehrulnak asi,”tiah an chim. Trump nih a thah mi Gen. Soleimani ruak vuinak cu nizan ah khan tuah si i, ruak hmuh dingah a kalmi mipi an tamtuk caah anmah le mah an i annak le buaibainak ruangah minung 40 an thi i, 214 nih hliam an tuar. Mah ruangah Soleimani ruak vui caan hi thawn asi.\nHi kongah US Defense hmunpi Pentagon nih cun Ain al-Asad Air Base le Irbil hmun kahnak missile hi khoi ka in dah a rat timi zeihmanh chimnak le biahalnak lo i, Iran nih anmah tuahmi a sinak le anmah mawhphurh asi nak kong cu an thanh colh tiah an chim. Stephanie Grisham, White House Press Secy nih cun thil umtu ning cu President Donald Trump le a Security Council pawl chimh an si cang tiin, thil um ning cu biatak tein White House hmun in kan zoh peng tiah a chim.\nPentagon ah hin Mark Esper, Defense Secy le Gen. Mark Milley, Chiarman of Joint Military Chiefs of Staff an um i, White House ah President Trump, Vice President Mike Pence le National Security Coulcil team member tthenkhat an um ve. Hi kongah President Trump nih Twitter ah a chim mi cu, Zeizong vialte hi a ttha dih ko! Atu ah kan military air base kahnak kongah cawlcangh ning (assesment) tuah lio asi. Vawlei cungah hrimnam tthabik ngei kan si bantukin thazing lei ah biafiang deuh ka ttial tthan te lai,”tiah a tar.\nTutan buainak kongah Nancy Pelosi, House Speaker nih a chim mi cu atu lio kan dirhmun zoh tikah American le vawlei pi nih raldohnak hi an tuar kho lo. Cucaah kan servicemen hna himnak le a cang cuahmah mi buainak hi a zual chinnak hnga lo biatak tein hmalak a hau,”tiah a chim ve. Iran Revolutionary Guard Force-a Aerospace Division hna nih Iran in Iraq ram um US Air Base hmun an kap nak kong cu an phuan i, Ain al-Asad Air Base hi kum 2018 Cristmas khawh Dec 26 ah President Donald Trump nih a thlithup le ruah lo ngaiin a rak tlawnnak hmun kha si.


Lenghlum (apioci) tuan dingmi nu pawl an sining – Chin 7 News\nLenghlum simi pawl hi an muichiat ruangah si lem lo. Muidawh, cataang ngeimi le a za ti bakmi zong lemhlum an si ko. Mah belte lenghlum an sinak tu cu ruang a ngei ve. An mui aa dawh ko tung , a za bak nain lenghlum an sinak a ruang (5) hi vun zoh hmanh,\n1)An stik tuk\nA pioci tuan dingmi nu cu thil hmete cung zongah a stik tuk lai. Cun thil pakhatkhat an tuah tik zongah dik thlir tein a hlat lai. Cu tikah a mah le a mah kha ka za, timi ruahnak a ngei i mi tuahmi a cohlang ti lo. A hnu ah cun vangeih zong a duh ti lo. Keimah tein ka nung kho timi ruahnak a ngei.\n2) an mi duhmi a sangtuk\nMah zei si tung lo i duhmi san tuk hi a pioci tuan beh nak si. Pa nih cun mah nak fim deuh le za deuhmi kan duh lem hna lo. Nain nu nih cun mah zei si lo zongah a sang bakmi le a thiam bakmi pa an zoh hna caah a pioci an tuan tawnnak si.\n3) an i dawh ruangah\nMui dawh hna hi a piocio tuannak a si ve. Aa dawhmi nu hi pa ruahnak cun a lawng lo tiah ruah cio an si. Single ah ruah cio an si lo. Cun mi nih tih zah an si hoi. Duhnak bia zong chimh ngam an si lo. Cu tikah duhtu ngei huaha loin a pioci an tuah beh theo.\n4)Aa uahmi nu\nPa nih komh deuh zongah aa uahmi mah fak pawl hi a pioci an tuan theo. A pioci tuan dingmi cu komh le helh an celh lo. Komh le helh deuh poh ah a ka duh rua tiah mi an ruah i mi zei an rel lo. A komtu kha an nek beh hna.\nA pioci tuan dingmi nu cu mi mithmai zoh lo bakin khongton in biachim an hmang. An ral a tha i an lung chuak bia poh an chim phut. Cu tikah pa nih an tih hna i a hnu ah a pioci an tuah beh.


Pa Caah Laksawng Sunglawi, Nu Caah A Luangliam Mi Thluachuah! – Chin 11 News\nPa Caah Laksawng Sunglawi, Nu Caah A Luangliam Mi Thluachuah!\nPa caah lunglomhnak, nu caah thluachuahnak tiin tlangtar in an ttial nain nu tampi nihcun rel zong ah a poilo kho men. Sihmahsehlaw, nan pa nihcun rel hrimhrim seh. Cu hnu ah na pasal sin in thawngpang ttha na sin ah a hung luang ko lai. Hi kong hi patung lawng si loin pasal ttiattumlo a ngeimi nutung zong nih rel ve ulaw a ttha. Nan rel ahcun nan hawi hngarnak kha a zor deuh lai tinak a si. Hi kong hi innchungkhar a sermi nuva hna caah laksawng sunglawi a si.\nHi kong kan ttial tikah hin mi tampi nih ningcang loin a kan soisel lai ti kan phan cemmi cu a si. Tutan hi kan ttial duh cemmi hi pa a thilri a nun a har mi caah a si. A sullam cu nu thilri chung ah a tthawng lomi pa pawl caah a si. Na ngandamnak zeitluk in ttha hmanhseh law nupi lomhnak biathli a phanhpi kho lomi pa tampi kan rak um ve tiah kan source laknak nihcun a langhter.\nA hmasa bik theih a herhmi cu normal minung, nu le pa karah harsatnak le buainak a ngei lomi caah cun tuah lo hi a ttha. Cu lawng si loin pawpi ttha lomi hna nih tuah lo ah a ttha. Theihnak ngeih khawhnak ding ah tangka zong a rak herh ve. Ei lo bak in a hrial in hrial cu a ttha lo. Tlawmte tal cu ei piak ve ko. Tutan i kan tarlanghmi hi thlakhat chung cu hrelh lo tein pehzulh peng ding a si. Thlakhat ( ni 30) chung cu nawlngai tein tuah law nupa kar lomhnak cu nan cungah a tlung ko lai.\nA tuahning cu; *Khanchuansen a pum tthami pum 4 hrawng kha thiangte in kheh law, a ti kha sur hna. *Khachuansen hang na rawtmi cu a thlum khawhnak ding in khuaitizu na cawh lai. Cu hnu Khachuansen hang le khuaitizu cu heh tiah na cawh lai. Cu hnu ah na chuan lai. A tlawh hlurhmarh tikah na cawi lai. Cu hnu ah a daihnak ah na chiah lai.\nCucu zingka rawl-ei khawhka ah lakphak dinnak haileng khat hrawng in na din lai. Cuti ni 30/ voi 30 chung na din ahcun nan nupa kar ah buainak biathli cu ai phisin viar lai. Ni 30 cung din zong a sualnak cu a um lo. A ttha deuh chinchin. Credit: Voice Of Chin / Leitla Express Group


Hakha cu:Kalay zong nih an bawm ve cang hna’Hakha ah fawi tein ralkap an ra kho tila lo. – Lai Lungrawn Post\nMay 3 le 4 ah Kalay lei in Hakha lei ah an rak pok tiah an zumhmi SAC ralkap pawl cu Kalay peng chung ah le Gangaw peng chung ah mipi nih lampi in an rak kah hna. Kalaymyo Peng Kahdohnak’May 3, zaanlei sml. 5:00 hrawng ah Kalaymyo he meng 33 aa hlatnak Saetaw khua pawng i Nyaungchaung donhlei ah zawn ah mipi nih Hakha lei rat a timmi SAC ralkap pawl an kah hna.Kahdohnak ah aa telmi minung pakhat nih, “Motor 11 in an si. Hakha lei ah an kal i Gangaw lei nih lampi ah an rak kah hna. Cucaah, Kalay lei ah an rak kir tthan i Ngyaungchaung hlei ah Kalay mipi runvengtu bu (KRDA) nih kan kah ve hna,” tiah Irrawaddy thawngzamhnak ah a chim.\nNgyaungchawng kahdohnak hi suimilam pathum chung hrawng a rau. Zaan sml. 8:00 hrawng SAC ralkap pawl cu Kalay lei ah an vung kir.SAC lei nih ralkap a thimi pahnih an um bang in KRDA lei in minung pakhat a thih le a nun theih loin a tlau, tiah KRDA nih an chim. Gangaw-Hakha-Kalay Lamton Bomb Puahnak\nGangaw khuami pakhat nih, “Kalay lei in a rak rami SAC ralkap motor 8 bomb in an puah hnawh. Gangaw peng chung i Hakha le Kalay lei kalnak lamtthen ah khan a si. Ralkap a thimi zong an um tiah an ti,” tiah a chim.Mah SAC ralkap motor pawl hi Hakha lei ah kal a timmi an si tiah kan zumh. Atu cu Gangaw khuachung ah an rak lut,” tiah a chim chap.The Chin Journal\nRelchap duh mi hna caah a tang lei hi thawngdang an si’Nawl ngeihnak la ralhrang do dingin, Chin ramkulh chung ummi Chin miphun dihlak timhcia a si, Chin ramkulh cu Chin miphun nih ngeih mi a si. Min Aung Hlaing ralkap pawl chuahnak lam a um ti lo, lam a dihhlan ah CDM ah nan lut lai maw? Siloah nan zam lai dah? Chin miphun ramchung ramleng thazaang a funtom cang, ralkap umhmun,palek umhmun,Daalan chungkhar CDM ah a tel lo mi hna Chin ram vulei ah um a ngah lo,Chin ramkulh, pengkip le khuate kip ah a ummi mipi hna, chunzaan in timhcia an si cang. Ralhrang hmunhma pe hna hlah uh, khua chungah luh ter hna hlah uh, Saikel khuachungah luh ter hlah uh, Chin miphun am si le si lo tha tein zohfel hna uh.


TUTHLA PDF RALKAP TRAINING AA LIM DINGMI ZAT AN LANGHTER – The Chinlung Post\nJuly 15, 2021 admin Kawlram, World News 0\nPDF Ralkap 8,000 Leng Training an Lim Cang Lai.Atutan July thla thih ah PDF ralkap milu 8,000 leng raldoh ningcang tlamtling in an cawng dih cang lai, tiah NUG TV Channel nih thawng a thanh. NUG runvennak vuanci zung nih atulio ah abikin aa hmaithlakmi thil phun 4 a um i, ralkap milu khawmh hi abiapimi pakhat ah aa telmi a si.\nRev.Dr. Samuel Ngun Ling Cabia:Chinmi Zumtu Hawidawt vialte hna: Ziah daitein kan um ko hna. Mi an thih cuahmah lio ah zeital kan tuah ve lai lo maw? Kan fapa Thawng Tha Thang (Rev. No Chum fapa) le a hawi le nih Yangon ah Laimi covid a zawmi hna nunnak khamh dingah zanchiar in zantin khuamang tiang curfew pah chih in oxyzen kawl ah an vahmi hi kan bomh ve awk asi hnga lo maw.\nMission ee tiah kan au lengmang mi cu hihi pei mission taktak cu asi awk asi cu. Can nih a kan liamtak hlan le nunnak tampi a liam hlan ah tho uh sih law nunnak khamhnak rian tuan ti hna uh sih. Bawi Khrih min in kan sawm hna. Yangon, Mandalay, Kalaymyo, le Laitlang khua tampi zong nih an herh ko lai. Yangon in kan thok lai. Nihin ah a dam rihmi hna ziah kan thut sawhsawh ko. Kan miphun ci a mih hlan ah kan khamh hna pei a herh cu. Fakpi in khuaruah can asi cang hih.


Miphun A Lian Ter Tu Lairam Si Lo In Miphun Ai Pakhat Le Pakhat Ai Do Mi Lai Mi Kan Si Sual Lai Phan A Um Ko – Thechinlandtoday\nMiphun A Lian Ter Tu Lairam Si Lo In Miphun Ai Pakhat Le Pakhat Ai Do Mi Lai Mi Kan Si Sual Lai Phan A Um Ko\nadmin December 26, 2021 Leave a Comment on Miphun A Lian Ter Tu Lairam Si Lo In Miphun Ai Pakhat Le Pakhat Ai Do Mi Lai Mi Kan Si Sual Lai Phan A Um Ko\nTu kum December 13 ah Mara miphun ralkap Mara Army (MA) timi Chin ramkulh ah dirh a sinak kong December 21 ah cathanh an chuah.\nRelchap:Ramlak Christmas cu Thantlang fanau le Tuukhal hna lawng nih tuah / hmang khawh mi asi.\nVawleipi ah Christmas tuah hmasatbik tu cu Tuukhal hna an si. Ramlak ah, Zan khuamui lakah, Dei lai ah, tuahmi Christmas puai asi. Khuapi le Biakinn ah tuahmi Christmas asilo. Hlarem sak piaktu ah Vancungmi an si. Vanlo Gospel team le Cinrung Hlarembu an si lo. Thantlang fanau vialte, riaklang va bang kan vai lio i Runreplo Run Inn le Biakinn a ngeih lo mi bang; Christmas hmannak Lungrawn khua le Krifabu a ngeih lomi kan hluan lio can; “Kan caah Christmas hi a thlum al khawh hnga maw” kanti lio caan ah, Ramlak um Tuukhal hna Christmas cu Kan caah a si ve ai. Vanlo Gospel Team ai ah Vancungmi hlarem dawh; Rev. M Thawng Kam le Rev.J No Mang Thawngtha ai ah; Pathian Vancungmi Sermon, kha kan ngai hna. A dawtmi Thantlang fanua hna umnak kip ah Remnak (PEACE – Dindeihnak – Duhdimnun) leng seh tiah Vanmi Hlarem le Thawngtha cu asi.\nTlangbawi Simeon cu kum hnih a ngak hnu lawng ah a cung ah / asin ah Christmas a tlung. Krih Bawipi he i ton kha Christmas tinak asi. Jesuh kum (2) a tlin hnu, Jerusalem Temple an kalpi lio ah, Simeon sinah Christmas a tlung. Thantlang Fanau kan caah cun, Tuzan ah, Ramlak ah, Mi khua ram ah, Christmas lawmhnak le Deihnak kan cung ah a tlung. Thantlang fanua caah cun Tuzan le Nihin ah Christmas a tlung. Ramlak um Tuukhal hna sinah, Tuzan ah, Bethlehem ah, Mi Khamtu Immanuel a chuah cang. Cu Gospel cu Thangtlang Fanau hna kan vakvai nak hmun cio ah a tlung ve.\nHerod nih Christmas a hmang ve nain Jesuh thah duh ah asi. Ramlak Christmas cu Thawngtha he asi i Khuapi chung Christmas cu Thawngchia le Thihdar asi. Rama ah Richeal cu hnemh khawh tilo in ik ik hluaimai in a tap lio can asi. MAH cu Kawlram RC Luchip Cardinal Charles Mg Bo he, Christmas a hmang nain, Kawlram pumpi Sunghno nu vialte an tap an ai hram ni tu asi lehlam. A ruang cu Fanau tampi cu Khuachia MAH le Rallokap kut in an pulh cuahmah caah asi. Herod le MAH Christmas thluachuah cu thihnak siko hmansehlaw, Thantlang Fanau hna Christmas cu Gospel Thawngtha he hmailei kan thlawchuah relcawklo he asi.#Joseph R. Thang\nCrd: The Chinlamd Post\nTu Lio Do Thlen Nak Ah Hin Khrihfa Hi A Kan Doh Deuh Ko Rua E →\n← CDF Hi Um Lo In CNA Ah Rak I Fonh Dih Hna Seh Law Tha Zang A Thawng Deuh Hnga Lo Maw


Rev. Thian Lian Sang Pastor Cung Biak Hum kongah Baptist World Alliance Nih Halnak Cathanh An Chuah – Onlinenungak\nRev. Thian Lian Sang Pastor Cung Biak Hum kongah Baptist World Alliance Nih Halnak Cathanh An Chuah\nRalhrang nih an tlaihmi Mandlalay i Falam Baptist Church pastor Rev. Thian Lian Sang cu a rannak in thlah ding, Thantlang ah an kahmi Pastor Cung Biak Hum kongah tuangvo lak ding le a kaangmi inn hna cu a thar sakpiak than dingin Baptist World Allience Sept 20 ah halnak cathanh a chuah.\nBaptist World Alliance (BWA) vawleicung ram 126 leng in Baptist Khrihfabu nuai 49 an i telnak bu nganpi a si. Rev. Thian Lian Sang kongah a chungkhat pakhat nih “Atu tiang ralhrang lei nih zeihmanh an kan chim lo. Khoika dah an chiah i zeibantuk sualpuhnak dah an pek ti kan thei lo. Pastor pa caah kan lingerie a thei ko. Covid in a damnak a sau rih lo. A cuap a tha lomi a si tikah caan hmaan tein sii a dingmi a si. A din tawnmi sii le hnipuan zong kan pekchan kho lo, a luat zau khawhnak hnga thlacam lawng kan ti khawhmi a si” tiah a chim.\nPastor Cung Biak Hum cu Thantlang Centenary Baptist Church ah pastor pakhat a si. Sept 18 i Thantlang innkangmi hmih dingin a kal lioah ralhrang nih an kah i a nunnak a liammi a si. Credit : The Chin Post


Hla thar:Kan ram a dam ter than lai Sarah Van Tin Hnem hla thar(+video) – Onlinenungak\nHla thar:Kan ram a dam ter than lai Sarah Van Tin Hnem hla thar(+video)\nBy bawi bawi on October 16, 2020\nMah video ka van chiah mihi minung tampi nih cun nan zoh cang mile’Nan thei cang mizong asi ko lai nain tthazaang a thar in rak i lak cio ding ah kan sawmh hna’A nih hi a hla biazong a tha i a hla zong a nung mipi tthazaang tampi a hla nih hin a kan pek peng a tang hi video asi.\nNizaan ah Salai Lairamthang catial mi ka rel, Chin mi tampi nih Dr. Sasa hna cu an soisel ve, Chin miphun caah Arfi ceu bantuk a si i an thih hnu tiang hmanh ah an tluk hlei fawn lai lo tiah a tial mi ka hmuh.\nA ngaingai ti ahcun Dr. Sasa a rak soisel hmasa biktu hi a mah Salai Lairamthang a rak si. Dr. Sasa nih Lailenpi ah Airport a tuah timh timi thawngpang a um lio ah kan pale mifim cathiam, social media ah theih hngalh deuh mi tampi cu dai tein an um ko, cun a cheu nih lomhpi nak an rak chim cio. A sinain Salai Lairamthang nih soiselnak fak ngai in a rak tuah. Cucu social media tampi zong nih copy an rak tuah chin cio. Dr. Sasa cu mifim cathiam puitling ah ruah a sinain, Miphun ca si loin a mah Lailenpi lawng ca ah pei a ruah ko hi ti bantuk in ca a rak tial.\nCun Comment tete zong ah Dr. Sasa a rak soisel len. Hi hi a mah pumpak zong nih aa theih bak ko lai, a sinain a tu ahcun Chin mipi nih Dr. Sasa nan soisel ve cu ningzak a si, nan thih tiang nan tluk lai lo a ti tikah mah nih a soisel mi kha teh, a rak tluk ca ah maw a si hnga timi a ka ruah ter ngai.\nTutan ah CNLD lei zong nih Dr. Sasa hi hramhram in an soisel lo. A mah Dr. Sasa nih CNLD pawl cu zeihmanh an tuah khawh ding a um lo, van in Lungvar tla hmah sehlaw a tawlrel ning an thiam lai lo ti phun in Interview ah a chim mi ruang ah lehnak tete an tuah hi a si bik deuh.\nCu lawng si loin Indirect in CNF a soiselnak, Chin party a soiselnak ruang ah CNLD lei nih lehnak an tuah pah mi tu hi asi. Salai Lairamthang nih a rak soisel bantuk in a hram um lo pi in CNLD nih Dr. Sasa an soisel lo. CNLD upa hrim nih an soisel lo, CNLD a tanh tu cheukhat an si i cu hmanh cu a bia chim mi cungah lehnak an tuah bia a si tiah ka hmuh ning a si. Kaalawm\nBy:Salai Chan Cung Lian


Chin Muru Chin Tak Kan Herh\nDr. Sui Khar (CNF)| Chin Digest Vol. 2/No. 2| Nai hrawng maivan (internet) kan zoh ahcun NLD nih a tuahmi cozah thar kong nih Kawlram thawngpang cu a khuh dih ko. Rampumpi cozah thar ah aho dah aa tel, mizei dah an si, ramkulh le ramṭhen cozah ah aho te hna dah an si? Pakhat cio an pumpak kong, capar pawl kan zoh ahcun cozah thar le ralkap hmailei zeitin dah an kal lai, cozah thar nih ni 100 chung (honeymoon period) ah zeidah a tuah lai? Parliament lei kan zoh ahcun upadi thar sernak le cu upadi kong ah ralkap le NLD karlak ah buainak tete a umnak tibantuk in a khuh ve.\nKannih tlangcungmi kong ah cun aho dah cozah thar ah an i tel timi le tlangchungmi hna ramkhel party le NLD cozah thar karlak ah thil um tuning tibantuk nih maivan cu a zelh ve. Hi thawng pawl nih kan maivan a zelh cu zelh phu ve hrim a si ko. Zapi nih theih kan duhmi cu heih a si fom cu!\nTutan NLD cozah cu kum (50) reng lo ralkap uknak in mizapi nih thimmi (civilian) uknak kan ngeih khawhmi a si caah zapi cu kan i lawm hna. Cozah thar chung zong ah a bik in Chin miphun caah cun Vice President hna kan si tik ah kan i lawm khun. Khrihfa lei in kan zoh ahcun Hluttaw (Parliament) hna ah haotu hna kan si lawng siloin ramkulh le ramṭhen Chief Minister 14 lak ah pa (5) cu Khrihfa hna kan si tik ah kan i lawmh lawng siloin kan diriam, kan i uang. Ralkap nih an duh lo bu in State Counselor Bill (Daw Suu nawlngeihnak peknak upadi hran) hna ngamh tein upadi ah an ser tik ah kan i lunghmuih ngai hna. President biachimmi ah siseh, State Counselor Law ah siseh kan ram hi Federal Ramkomh ah kan siam lai timi te hna kan hmuh tik ah cozah thar cung ah zumhnak le bochannak hna kan ngei chinchin hna.\nThil siseh, minung siseh an ṭhatnak an ṭhawnnak a um bantuk in a chiatnak le an tha dernak tete hi a rak um ve. Cu ve bantuk in NLD zong hi tlamtlin lonak tete a rak um len ve ko. Atu lio maivan ah NLD tlamtlin lonak ṭial cu “rap a si ti thei ko nabu in ka awh te seh tiah pal hramhrammi he khin aa lo”. Ṭial ngam le chim ngam hmanh a si lo. NLD tlamtlin lonak ṭial cu zapi nih zuanhnawh in sam chia zong bongh dih an timh hna. Asinain, kan ram le miphun caah a herh kan ti ahcun mi huat kan ton zong ah kan chim le kan ṭial a hau.\nDaw Aung San Suu Kyi hi kan ram ah democracy a chuah khawh nakding caah tiin kum (30) deng chung harsatnak phun zakip tuar in a cawlcangmi a si. Amah hruainak in kan ram ah democracy a chuah khawh nakhnga ding caah nunnak tiang a dihmi zong an tlawm lo. Tutan cozah thar a ser tik ah democracy kalning (principle) cu a zul taktak maw? 2015 rampi thimnak ah Rakhine le Shan ramkulh ah cun anmah miphun ramkhel party pawl nih teinak an hmuh. Cu teinak cu zeirel loin NLD nih cozah sinak an lak ko. 2008 Phunghram kan zoh ahcun a dik ko, tuahnak nawl a pek ko hna. Asinain, democracy tahfung ning cun a palh cikcekmi a si. Daw Aung San Suu Kyi nih hin a theih lo bia a si hrimhrim lo. Timhtuahnak ngei bu tein a tuahmi hrimhrim a si tiin kei nih cun ka hmuh.\nAsia ram ah democracy uknak ram tampi ah, party tampi (multi-party system) an hmang ko nain party pakhat uknak bantuk in a hmangmi ram an um len hna. India hi Congress party nih kum (30) reng lo a uk hna, Malaysia ah BN party nih nihin ni tiang a uk hna, Singapore ah cu ṭhiamṭhiam, Japan ah party pakhat lawng nih cozah sinak sau lak te an rak tuah ve. Cambodia ah Hunsen te party nih nihin tiang cozah sinak an lak. Thailand Prime Minister ṭhing Taksin Sinawatra zong zeiruang ah dah ralkap nih a dawi tiah cun amah party lawng nih cozah sinak tuah a timh ruang ah a si.\nTutan kan cozah thar sining zoh ah cun “tlangcung miphun ramkhel party hna nih zeitluk hmanh in teinak nan hmuh zong ah nan ramkulh le ramṭhen ah cozah sinak nan tuah kho lo” timi biacah (message) an kan pekmi a si. Khatlei kap in chim ah cun tlangcung miphun ramkhel party pawl hlohthlau ding timi timhtuahnak in a tuahmi a si ko. Atu ning a si ahcun hi hnu kum 15-20 ah cun tlangcung miphun ramkhel party hi um lo zong a fawite. A um hmanh ah a min lawng in um i Malaysia BN party bantuk kan chuak lai lo tiah chimh khawh a si lo.\nPresident Pu Htin Kyaw bia ah siseh, State Counsellor upadi ah siseh Federal Union timi biafang cu ngamh ngai in an chim len. Federalism kong ah biataknak an ngeih ah cun an tuahsernak nih a langhter ding a si. Mithla kan ṭih lo ti ṭung i zaan ah thlanmual kal vial ngamh lo ahcun aho nih dah mithla a ṭih lo ti cu kan zumh khawh hnga. Federalism ti chim le rel ṭung, an party chung hmanh ah cunglei uknak fektur in hman, ramkulh le ramṭhen chief minister thimnak hmanh ah anmah tein i thimter loin “cunglei nih cabawm in kuat mei” system a hmangmi nih federal uknak an siam lai ti cu zumh awk ah a har ko. A dang chim ding zong a um len nain…\nKawl miphun hruaitu hna lak ah mi ṭha tampi an um ko, cu hlan cu ralkap nih an kan uk caah, siloah tuahnak nawl an ngeih rih lo caah tlangcung miphun nih kan duhmi federal le democracy hi an tuah lonak a si ti zong hlan ahcun zumh awk in a rak um nain atu ahcun cu ruahnak zong cu zoh ṭhan a hau cang. Kawl miphun nih tlangcung miphun kan in dawt tuk hna timi cu anmah duhnak le herhnak a tlin khawh nak ca lawng ah a si ko. An duhnak le an herhnak a tlin hnu ahcun pheu le ṭhawl kan si ko. Ai hua tukmi Kawl le Kawl karlak ah a ummi siaherhnak cu Kawl nih tlangcung miphun pakhatkhat sin ah kan in dawt tuk hna an timi hna cung ah an ngeihmi siaherhnak nakin a thlum in a lian deuh rih ṭhiamṭhiam ko. Rampi cozah minister zoh ahhin Thura Shwemann minung zeizat dah an i tel timi nih a fianter ko.\nCucaah Chin miphun le Chinram kan sersiam lai, kan dir lai, kan ṭhanchoter lai tiah cun Chin muru, Chin tak a si a hau ko. Chin muru, Chin tak a simi buu lawnglawng nih a ser khawh lai. Cu bantuk buu lawng cu zumh tein kan dirpi ding a si ko.


Uar A Um Taktakmi Thantlang CDF Nih Cathanh An Vun Chuah Than! - Chin Eleven News\nChinland Defense Force- Thantlang nih Thantlang mipi zulhding cathanh an chuah… 1) Mipi hña nih rallokap he pehtlaih nak tuah baklo ding.\n2) Hmundang ah ra in Thantlang ah riantuan mi(company riantuan ,tikhal zuar mi hña,cycle in chawhleh nak tuah mi hña)nih ralhrang rallokap he pehtlaihnak ngeih lo ding, ralhrang hña he pehtlaihnak tette hmuh asi ahcun nun himnak ding caah thinphang silai.\nAcung lei zulhphung zullo mi hña cu Chinland Defense Force nih fakngai in dantat nak kan tuah lai tiah cathanh anchuah. Credit:TCP\nCDF Caah Bawmtu si hram Seh:- Nai teah Kawl Ralkap caan saupi a tuanmi pa he kan i chawn i, a chimmi cu Kawl ralkap cu ngamh taktak in CDF/CNA nih rak do hna seh law, an tih colh hna lai. An i cerhro lawng a si. A taktak ahcun an ral a chia tuk tiah a ti/ Cun nan ruah ning bantuk an si lai lo. Minung zong an tam ti lo tiah a chimchap.\nCun a peh chapmi cu keimah zong ralram ah caan saupi ka um cang i, Ral ram ah kan tuah tawnmi cu, Chun ah map kan zoh i, zei kan tuah lo. A sinain map tha tein kan zoh hnu ahcun zing lei Suimilam 4 le 5 kar ah hin ral hi kan doh tawn tiah a chim.


Kachin, Chin, Kaya le KNU Tatmaha (5) ah, Ralhrang nih thazang tamtukin, an kan namh hi! – The Cherry Par\nJanuary 23, 2022 Cherry News\nMilurel 1% Nih Ukpen Zungzal Mi Kawlram Asi: PG(89)\nKawlram Milurel hi (57) Millions asicang. Ralhrang Rallokap hi 450000 asi. Palik, Meithat phu, tbk fonh dih relmi asi. Pituhsit thazang hi 50000 asi. Cu caah, Kawl Rallokap thazang hi 500000 kan ti tawn. 0.8% asi nain 1% ti piak ko usih. Tatma 10 telin Ke ralkap thazang hi 130000 asi. Raltuknak Vanlawng hi (60) leng an ngei.\n1% hmanh a tling lomi nih Ralhrang uknak in uk zungzal hi, Pasal asimi poah nih tuak cio cang usih. MAH minung si hi, Chan nih a kaltak mi, Lungchan minung nansi ko. Chin GZ ralkapbu lei ah Ṭanh lomi vialte zong, zeihlei hlah. CDF thangchiattu, Mualphotu le cu hna minung vialte, nan i palh bak ko dakaw. Kan bawmh khawh hna lo ahcun, kaa cip aṭhabik. Na safe ve nak hnga.\nKawlram ah Pengkulh (330) aum. Pengkulh (1) he Ral aadoh ding mi Rallokap hi (1515) lawng asi (500000 in tuak ahcun). Ke Rallokap (130000 in tuak ahcun), Pengkulh (1) he aatuk ding mi Rallokap zat cu (394) ansi. Athih ciami relchih ahcun (200) hrawng lawng asi lai.\nAruang tampi ruangah voi voi khat in kan namh khawh hna lo caah, Kachin, Chin, Kaya le KNU Tatmaha (5) ah, Rallokap nih thazang tamtukin, an kan namh hi asi. Rakhine, Shan, Mon, Wah (UWSA), tbk nih MAH an doh ve lo. Chin he ramri velchum Sakai le Makui ramṭhen lawng nih, Chin btkin, biatak tein, ral andoh ve. Kalay Kabaw Gangaw Ṭhilin cu: Chin Miphun umnak asi caah, Biatak tein ral an thawh ve. Kawlrawn hmun tampi cu Phiangkum raldohnak phunglam an hmang rih.\nChinram ah, Mara Army hi MAH an doh ve lo. ZRA btk an si ahcun a poi tak tak ko lai. Mara upa nih ṭha tein cawnpiak a herh mi Mara Army ansi. ZRA cu MAH lei ah 100% an ṭanh cang. CDF Mara hi, MAH andoh can a tlai tuk deuh. An khul a nuar ngai ngai. Thanhca deuh in ṭan an lak. Aruang tampi ruangah asilai. Raldoh awk ah thilri an ngeihlo asi khawh men. Konglam dang zong aum kho.\nRam 140 ah Kawlram Rallokap dirhmun hi (38nk) asi. CDF, PDF nih level (39nk) ah, an ṭhumh cang hna (2022 kum ah). Sifah bik ram asiko na tein, Rampi phaisa relcawklo in, Hriamnam relcawklo an cawk (NLD chan telin). Cucu Mipi thahnak ah an hmang zuur ko. Poi tak tak khi asiko. Kel Rallokap, Vanlawng Rallokap, Ti Rallokap he tiah, Hriamtling, Chanthar hriam Ṭha Ṭha, IT hriam tiang aa ngeihmi MAH I Rallokap an siko nain, Lai Meithal le Puahceh aa tlaih mi CDF, PDF an tei ti hna lo.\nRallokap thazang le Level, a zawrnak hi anmah nakin Raltuknak vanlawng a ngeih deuh mi an um ruangah asibik. Cucaah MAH nih, Raltuknak Vanlawng hi cawk an i timh rih. Mipi cu tirawl lo le Covid rai in thih dih hna seh ati ko cang. A luat rihmi Mipi thahnak caah, MAH nih, cawk aatimh Jet Fighters asi. Biak Inn, Krifabu Inn, Mipi Inn le Khua khanghnak caah a hmang fawn lai. Jet Fighter an I ngeihmi 1-2 atam deuh ah Rallokap thazang azawr tiah MAH te nih an zumh fawn. Hlan ah Raltuknak Vanlawng hi (60) lawng an ngei. MAH chan ah, 175 – 180 an ngeih cang. Cawk aa timh rih caah 200 a phan khawh men.\n1958 ah Innhngak Ni Vung Cozah akai ri in, 1963, 1988, 2021 ah tiah Rallokap nih Hranhram in Uknak an lak cang. Mipi nih Hriamnam loin, an doh ko hna nain, Meithal in ram cu, dai tein an uk khawh. 2021 Uknak lak caan ahcun Mipi nih akaa kip le phunzakip in kan dohhna. Kawlram le Leicung tuanbia ah aum ballo mi, CDF, PDF a hung um. MAH nih rampi cu zalon tein a uk khawh tilo. CDF, PDF um hmun le a zumh lomi hmunhma poah poah cu a lamkip in a hrawk i, an urhkhangh dih.\nJet fighters tiang in an kan kah. A fak bik mi hremhnak in, CDF, PDF a ṭhawnnak hmunhma vialte cu, hremh kansi. Thantlang telin, Chinram ah MAH thiltuah mi hi cohlan awk ah a har nain, Theory ning incun, CDF nih kan tei tinak asi. Mipi an lungfak sehlaw, an lung dong cikcek seh, cu hnu ah ka cohlan hna seh, timi MAH i Ceihngia le zawng zia asi. Cucu MP aa cuh balmi le MP cheuh khat nih an i zumh. Khuaruahhar minung bak an siko. Thluak nan ngeihlo ti ah le an ngeih fawn ṭung. Lautlau fapa ah an I ch siam ve cang. Pialsual Krifa btk ansi ko lo maw!\nMAH le CDF, CNA mualphotu pawl nih tuak awk ah an philh diam mi cu: Ral he aa pehtlaih mi le Pehtlaih lomi he, rallokap nih an kan hremh i, an kan that cuahmah, mipi ngeihchia chawva le nunnak kha, humhim in khumzualtu ansi nain, hrawktu, firtu, thahnawntu ansi lehlam.\nGeneva law le Nuhrin covo an buar tuk palia, Helicopters le Jet Fighters in an hmuh mi poah poah an kahthat, an urhkhangh, an hrawk dih cikcek ko, Crimes Against Humanity, War Crimes asi, tbk vialte hi, CDF, CNA a thangchiat tu nih nantuak bang lomi asi. Cucaah MAH lei ah Dr. Andrew bang in, phethuh lo tein a ṭanh na, a thli tein a ṭanhna, CDF a soisel I a thlak na, tbkin Fimcuh le Credit cuh in khua nan sa cio hna.\nSalai Phete le Aminung phu nih nan hngalh rih lomi cu: CDF, PDF hi um hlah sehlaw, MAH le Rallokap nih Kawlram an uk khawh nak hi a hlan tuk cang tihi asi. Ningzah nan hngalh lo ahcun biaholh le capar thlah ko rih. Credit: Saya H. Rung Kaw\n← Ralhrang Hna Nih Akan Teilo Caah Strategy Thar An Thlen!\nMirum Pu Ngun Pen Le Pi Sui Pen An i Ngaichihnak Kong! →